
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1504 

22 Ιουλίου 1999 


ΑΠΟΦΑΣΕΙ Σ 

Αριθ. 3855 

Εγκριση Οργανισμού Εσωτερικής Υπηρεσίας της Δημοτι¬ 
κής Επιχείρησης Ύδρευσης - Αποχέτευσης Γρεβενών 
(Δ.Ε.Υ.Α.Γ.) 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 6, 7 και 17 του Ν. 1069/80 
«Περί κινήτρων δια την ίδρυσιν Επιχειρήσεων υδρεύσεως 
και αποχετεύσεως» (ΦΕΚ191 Α’ /23-8-80). 

2. Τις διατάξεις του Π.Δ 250/89 «Μεταβίβαση αρμοδιο¬ 
τήτων του Υπουργού Εσωτερικών στους Νομάρχες» 
(ΦΕΚ 118 Α’/10-5-89). 

3. Τις διατάξεις του άρθρου 6 παρ. 3 και παρ. 14 του Ν. 
2307/95 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις» (ΦΕΚ 113 Α’ /15-6- 
95). 

4. Τις διατάξεις του Ν. 2503/97 «Διοίκηση,οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» (ΦΕΚ 107 Α’ / 
30-5-97). 

5. Την αριθ. 7/ 99 απόφαση του Διοικητικού Συμβουλίου 
της Δ.Ε.Υ.Α Γ ρεβενών με την οποία ψηφίστηκε ο Οργανι¬ 
σμός Εσωτερικής Υπηρεσίας της Δ.Ε.Υ.Α Γρεβενών. 

6. Την αριθ. 199/ 99 απόφαση του Δημοτικού Συμβουλί¬ 
ου Γ ρεβενών με την οποία εκφράζει τη σύμφωνη γνώμη 
του σχετικά με τον Ο.Ε.Υ της Δ.Ε.Υ.Α Γρεβενών. 

7. Την αριθ. 460/1-9-1997 απόφαση του Γενικού Γραμ¬ 
ματέα Περιφέρειας Δυτ. Μακεδονίας περί παροχής εξου¬ 
σιοδότησης για την υπογραφή εγγράφων με εντολή 
στους Προϊσταμένους των Οργανικών μονάδωντης, απο¬ 
φασίζουμε: 

Εγκρίνουμε την αριθ. 7/99 απόφαση του Διοικητικού 
Συμβουλίου της Δημοτικής Επιχείρησης Ύδρευσης - 
Αποχέτευσης Γ ρεβενών με την οποία ψηφίστηκε ο Οργα¬ 
νισμός Εσωτερικής Υπηρεσίας της Επιχείρησης, ο οποίος 
έχει ως εξής: 


ΜΕΡΟΣ ΠΡΩΤΟ 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΗΣ Δ.Ε.Υ.Α. 

ΓΡΕΒΕΝΩΝ ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ- 
ΑΠΟΧΕΤΕΥΣΗΣ 

ΚΕΦΑΛΑΙΟ Α' 

. ΑΝΤΙΚΕΙΜΕΝΟ ΟΡΓΑΝΙΣΜΟΥ ΕΣΩΤΕΡΙΚΗΣ ΥΠΗΡΕΣΙΑΣ 
Άρθρο Ιο 

ΠΕΡΙΕΧΟΜΕΝΟ ΟΡΓΑΝΙΣΜΟΥ 

Ο Οργανισμός εσωτερικής Υπηρεσίας (Ο.Ε.Υ) της Δη¬ 
μοτικής Επιχείρησης Ύδρευσης και Αποχέτευσης , η 
οποία χάριν συντομίας θα αναφέρεται εφεξής ως 
Δ.Ε.Υ.Α.Γ, ρυθμίζει τα ζητήματα που αφορούν την οργά¬ 
νωση, τη σύνθεση , τις αρμοδιότητες και τη λειτουργία 
των υπηρεσιών της , τον αριθμό των οργανικών θέσεων 
του τακτικού προσωπικού κατά υπηρεσία, την τοποθέτη¬ 
ση στις θέσεις σύμφωνα με τις ειδικότητες και ανάλογα με 
τις ανάγκες της υπηρεσίας, τον τρόπο πρόσληψης και 
απόλυσης, τις αποδοχές, την πειθαρχική ευθύνη και γενι¬ 
κά κάθε θέμα που έχει σχέση με την υπηρεσιακή κατά¬ 
σταση και τα δικαιώματα του απασχολούμενου προσωπι¬ 
κού και τις υποχρεώσεις της Δ.Ε.Υ.Α.Γ προς , το προσω¬ 
πικό που από την πρόσληψη του αποδέχεται τον Ο.Ε.Υ. ως 
εργασιακή σχέση. 

ΚΕΦΑΛΑΙΟ Β' 

ΣΥΓΚΡΟΤΗΣΗ - ΔΙΑΡΘΡΩΣΗ ΥΠΗΡΕΣΙΩΝ 
Άρθρο 2ο 

ΔΙΟΙΚΗΤΙΚΟ ΣΥΜΒΟΥΛΙΟ 

1 .Οι υπηρεσίες της Δ.Ε.Υ.Α.Γ τελούν κάτω από την επο- 
πτεία και την καθοδήγηση του Διοικητικού Συμβουλίου 
της. 

2. Η Δ.Ε.Υ.Α.Γ διοικείται από το Διοικητικό Συμβούλιο η 
σύνθεση του οποίου και οι αρμοδιότητες του ορίζονται από 
το Π.Δ 270 / 1997 « σύσταση Δημοτικής Επιχείρησης 
Ύδρευσης και Αποχέτευσης «, από τις διατάξειςτου Ν. 1069 
/1980 και το Π.Δ. 410/95 όπως αυτές ισχύουν κάθε φορά. 

3. Οι ειδικότερες αρμοδιότητες του καθορίζονται από 
τη σχετική νομοθεσία και τον Κανονισμό Διοίκησης και 
Διαχείρισης της Δ.Ε.Υ.Α.Γ. 

4. Κάτω από την άμεση εποπτεία και τον έλεγχο του Δι¬ 
οικητικού Συμβουλίου βρίσκονται: 

Ο Γενικός Διευθυντής 
Ο Νομικός Σύμβουλος 

Οι Εξωτερικοί Συνεργάτες - Ειδικοί Σύμβουλοι. 

Η Γραμματεία Διοίκησης. 

Το παραπάνω προσωπικό συνεργάζεται στενά τόσο με 
τον Γενικό Διευθυντή όσο και με τις Διευθύνσεις της Υπη¬ 
ρεσίας. 

Άρθρο 3ο 

ΣΥΓΚΡΟΤΗΣΗ ΥΠΗΡΕΣΙΩΝ 


Η Δημοτική Επιχείρηση Ύδρευσης και Αποχέτευσης 
συγκροτείται από τις παρακάτω Υπηρεσίες: 

Γενική Διεύθυνση 
>- Τεχνική Υπηρεσία 
>· Διοικητική και Οικονομική Υπηρεσία 
Το επίπεδο Διοικητικής και Οργανωτικής διάρθρωσης 
της Δ.Ε.Υ.Α.Γ. είναι: 

2 - Διεύθυνση 
>- Υπηρεσία 
»■ Τμήμα 

>· Γραφείο / Συνεργείο 

Οι αντίστοιχοι επικεφαλής των παραπάνω διοικητικών 
επιπέδων ονομάζονται: 

Γενικός Διευθυντής 
2 » Διευθυντής Υπηρεσίας 
2 * Προϊστάμενος Τμήματος 
>- Υπεύθυνος Γ ραφείου ή Συνεργείου. 

Άρθρο 4ο 

ΚΑΛΥΨΗ ΘΕΣΕΩΝ ΠΡΟΪΣΤΑΜΕΝΩΝ ΟΡΓΑΝΙΚΩΝ 
ΜΟΝΑΔΩΝ 


Ο Γενικός Διευθυντής προσλαμβάνεται με απόφαση 
του Δ.Σ και προΐσταται όλων των υπηρεσιών της 
Δ.Ε.Υ.Α.Γ. 

Οι Διευθυντές των Υπηρεσιών (Τεχνικών και Διοικητικών 
- Οικονομικών) επιλέγονται με απόφαση του Διοικητικού 
Συμβουλίου. 

Οι Προϊστάμενοι των τμημάτων ορίζονται με απόφαση 
του Δ.Σ. ύστερα από σχετική εισήγηση του Γεν. Διευθυντή. 

Οι υπεύθυνοι των γραφείων με απόφαση του Γ εν. Διευ¬ 
θυντή μετά από εισήγηση των Διευθυντών της αντίστοι¬ 
χης υπηρεσίας. 

Άρθρο 5ο 

ΣΧΕΣΕΙΣ ΥΠΗΡΕΣΙΩΝ 


Οι υπηρεσίες της Επιχείρησης τα τμήματα και τα γρα¬ 
φεία τους συνεργάζονται και αλληλοεξυπηρετούνται για 
την επίτευξη των σκοπών της Δ.Ε.Υ.Α.Γ. 

Άρθρο 6ο 

ΣΥΜΒΟΥΛΙΟ ΠΡΟΓΡΑΜΜΑΤΙΣΜΟΥ 


Το Συμβούλιο Προγραμματισμού της Δ.Ε.Υ.Α.Γ. αποτε¬ 
λεί συμβουλευτικό όργανο υποστήριξης του έργου της 
Διοίκησης με τις ακόλουθες δραστηριότητες: 

1. Κατάρτιση και εισήγηση Προγραμμάτων Δράσης τα 
οποία είναι δυνατόν να περιλαμβάνουν: 

> Προγράμματα υλοποίησης στόχων της Δ.Ε.Υ.Α.Γ. 

2 =- Προγράμματα επενδύσεων 
Προγράμματα λειτουργίας 

2 » Προγράμματα χρηματοδοτήσεων. 

2. Παρακολούθηση της πορείας εφαρμογής των Προ¬ 
γραμμάτων Δράσης και τυχόν αναθεώρησής των. 

3. Ο Συντονισμός και η Οργάνωση θεμάτων Πολιτικής 
Σχεδίασης Εκτατής Ανάγκης. 


Η διαμόρφωση συγκεκριμένου προγράμματος δράσης 
και η σχετική εισήγηση στο Διοικητικό Συμβούλιο ανήκει 
στις αρμοδιότητες του Γεν. Διευθυντή της Δ.Ε.Υ.Α.Γ. 

Στο Συμβούλιο προγραμματισμού της Δ.Ε.Υ.Α.Γ συμμε¬ 
τέχουν : 

2 » Ο Γενικός Διευθυντής 

»■ Ο Διευθυντής Διοικητικών και Οικονομικών Υπηρε¬ 
σιών 

»- Ο Διευθυντής τεχνικών Υπηρεσιών 

2 - Οι Προϊστάμενοι των Τμημάτων της Δ.Ε.Υ.Α.Γ ανά¬ 
λογα με το προς συζήτηση αντικείμενο. 

2 * Επίσης παρίστανται δύο ( 2) μέλη του Δ.Σ που ορί¬ 
ζονται από αυτό. 

Το Συμβούλιο Προγραμματισμού , συγκαλείται το τε¬ 
λευταίο δεκαήμερο κάθε μηνός μετά από πρόσκληση του 
Γενικού Διευθυντή. 

Άρθρο 7ο 

ΕΞΩΤΕΡΙΚΟΙ ΣΥΜΒΟΥΛΟΙ 

1. Η επιχείρηση μπορεί να χρησιμοποιεί όταν το απασχο¬ 
λούμενο σ’ αυτή επιστημονικό και άλλο προσωπικό δεν έχει 
τις ειδικές γνώσεις, ύστερα από αιτιολογημένη απόφαση 
του Διοικητικού Συμβουλίου της επιχείρησης, τις υπηρεσίες 
και άλλων εξωτερικών συμβούλων με ειδικές γνώσεις όπως 
οικονομολόγων, τεχνικών, χημικών κ.λ,π. 

2. Η χρηματοδότηση των παραπάνω ειδικών συμβού¬ 
λων θα γίνεται πάντοτε με σύμβαση ανάθεσης έργου. Τα 
της αμοιβής τους θα καθορίζονται από το Διοικητικό Συμ¬ 
βούλιο. 

Άρθρο 8ο 

ΔΙΑΡΘΡΩΣΗ ΥΠΗΡΕΣΙΩΝ 

Η διάρθρωση των Υπηρεσιών της Δ.Ε.Υ.Α.Γ. έχει ως 
ακολούθως: 

1. Γενικός Διευθυντής 

1.1. Γ ραμματεία Γενικού Διευθυντή και Δ.Σ 

2. Διοικητική & Οικονομική Υπηρεσία 

2.1. Διευθυντής Διοικητικών & Οικονομικών Υπηρεσιών 

2.1.1. Γραμματεία 

2.1.2. Τμήμα Διοικητικού - Προσωπικού 

2.1.3. Τμήμα Οικονομικού 

2.3.1.1. Γ ραφείο Λογιστηρίου 

2.3.1.2. Γραφείο Ταμείου 

2.3.1.3.. Γραφείο Προμηθειών - Αποθήκης 

2.1.4. Τμήμα Καταναλωτών 

2.1.4.1 Γ ραφείο Συνδέσεων 

2.1.4.2 Γ ραφείο Καταμετρήσεων 

3. Τεχνική Υπηρεσία 

3.1. Διευθυντής Τεχνικής Υπηρεσίας 

3.1.1. Γ ραφείο Γ ραμματείας 

3.1.2. Τμήμα Μελετών - Προγραμματισμού 

3.1.3. Τμήμα Εκτέλεσης Έργων - Συντήρησης Δικτύων 
& Η/Μηχανολογικών Εγκαταστάσεων 

3.1.3.1 Γραφείο Δικτύων Ύδρευσης 

3.1.3.2 Γ ραφείο Δικτύων Αποχέτευσης 

3.1.3.3 Γ ραφείο Η/Μηχανολογικών Εγκαταστάσεων 

3.1.3.4 Γ ραφείο Κίνησης - Ασφαλείας 

3.1.4 Τ μήμα Ελέγχου - Υγιεινής 

Η σχηματική απεικόνιση της οργανωτικής διάρθρωσης 
των υπηρεσιών της Επιχείρησης δίνεται στο οργανό¬ 
γραμμα που ακολουθεί. 

ΟΡΓΑΝΟΓΡΑΜΜΑ 


ΔΙΟΙΚΗΤΙΚΟ ΣΥΜΒΟΥΛΙΟ Δ.Σ 
Δ.Ε.Υ.Α ΓΡΕΒΕΝΩΝ 


ΓΕΝΙΚΟΣ ΔΙΕΥΘΥΝΤΗΣ 


1: ΜΗΧΑΝΙΚΟΣ ή ΟΙΚΟΝΟΜΟΛΟΓΟΣ 

Π.Ε (1) 


ΔΙΟΙΚΗΤΙΚΗ & ΟΙΚΟΝΟΜΙΚΗ ΥΠΗΡΕΣΙΑ 




1: ΟΙΚΟΝΟΜΟΛΟΓΟΣ Π.Ε (1) 

ί 

: ΜΗΧΑΝΙΚΟΣ Π.Ε ΜΙ 


ΓΡΑΜΜΑΤΕΙΑ. 


1: ΔΙΟΙΚΗΤΙΚΟΥ Τ.Ε(1) 


ΓΡΑΜΜΑΤΕΙΑ. 


1: ΔΙΟΙΚΗΤΙΚΟΥ Τ.Ε (1) 


ΤΜΗΜΑ ΔΙΟΙΚΗΤΙΚΟΥ - ΠΡΟΣΩΠΙΚΟΥ 


1: ΔΙΟΙΚΗΤΙΚΟΥ Τ.Ε III 


ΤΜΗΜΑ ΟΙΚΟΝΟΜΙΚΟΥ 


1: ΟΙΚΟΝΟΜΙΚΟΥ Π.Ε (1) 
(ΛΟΓΙΣΤΗΣ) 


ΤΜΗΜΑ ΜΕΛΕΤΩΝ-ΠΡΟΓΡ/ΣΜΟΥ 


1:ΠΟΛΙΚΟΣ ΜΗΧΑΝΙΚΟΣ Π.Ε (1) 

2: ΜΗΧ/ΓΟΣ ΜΗΧΑΝΙΚΟΣ Π.Ε (1) 

3: ΠΛΗΡΟΦΟΡΙΚΗΣ-ΗΛΕΚΤ/ΚΟΣ Π.Ε (1) 
4:ΤΕΧΝ/ΓΟΣ ΜΗΧΑΝΙΚΟΣ Τ.Ε (1) 
5:ΤΕΧΝ/ΓΟΙ ΜΗΧΑΝΙΚΟΣ Μ/Η Τ.Ε (1) 
6:ΣΧΕΔΙΑΣΤΗΣ Δ.Ε (1) 


ΓΡΑΦΕΙΟ ΛΟΓΙΣΤΗΡΙΟΥ 


1: ΟΙΚΟΝΟΜΙΑΣ Τ.Ε (1) 
(ΒΟΗΘΟΣ ΛΟΓΙΣΤΗΣ) 


ΓΡΑΦΕΙΟ ΤΑΜΕΙΟΥ 


1: ΔΙΟΙΚΗΤΙΚΟΣ Δ.Ε (II 


ΑΦΕΙΟ ΠΡΟΜΗΘΕΙΩΝ-ΑΠΟΘΗΚΗΣ 


1 ΔΙΟΙΚΗΤΙΚΟΣ Δ.Ε (1) 


ΤΜΗΜΑ ΚΑΤΑΝΑΛΩΤΩΝ 


1 ΔΙΟΙΚΗΤΙΚΟΥ Τ.Ε (1) 




1: ΔΙΟΙΚΗΤΙΚΟΣ Δ.Ε (II 


ΙΚ3Η 


Αία ΠΠΗΙ 




1: ΔΙΟΙΚΗΤΙΚΟΣ 

Δ.Ε 

(1) 

2: ΥΔΡΟΝΟΜΕΑΣ 

Δ.Ε 

( 3 ) 


ΤΜΗΜΑ ΕΚΤΕΛΕΣΗΣ ΕΡΓΩΝ - 
ΣΥΝΤΗΡΗΣΗΣ ΔΙΚΤΥΩΝ & 
Η/ΜΗΧΑΝΟΛΟΓΙΚΏΝ ΕΓΚΑΤΑΣΤΑΣΕΩΝ 


1: ΤΕΧΝ/ΓΟΣ ΜΗΧΑΝΙΚΟΣ Τ.Ε (1) 

2: ΤΕΧΝ/ΓΟΣ ΜΗΧΑΝΙΚΟΣ Η/Μ Τ.Ε (1) 
3: ΠΛΗΡΟΦΟΡΙΚΗΣ-ΗΛΕΚΤ/ΚΟΣ Τ.Ε (1) 


ΓΡΑΦΕΙΟ ΔΙΚΤΥΩΝ ΥΔΡΕΥΣΗΣ 


1: ΥΔΡΑΥΛΙΚΟΣ Δ.Ε (3) 
2: ΕΡΓΑΤΗΣ Υ.Ε (3) 


ΙΚΜΙΕΒ 


ι λ κι «ςει ι*χ( =ιιΐί) ϊ 


1: ΥΔΡΑΥΛΙΚΟΣ Δ.Ε (3) 
2: ΕΡΓΑΤΗΣ Υ.Ε (3) 


ΓΡΑΦΕΙΟ Η/ΜΗΧΑΝΟΛΟΓΙΚΩΝ 


Ρ|ΛΪβ1Μ3!1ί 


1: ΗΛΕΚΤΡΟΛΟΓΟΣ Δ.Ε (3) 
2: ΜΗΧΑΝΟΤΕΧΝΙΤΗΣ Δ.Ε (1) 


ΓΡΑΦΕΙΟ ΚΙΝΗΣΗΣ ΑΣΦΑΛΕΙΑΣ 
1: ΟΔΗΓΟΣ Δ.Ε (1) 

2: ΧΕΙΡΙΣΤΗΣ ΜΗΧ/ΤΩΝ ΕΡΓΩΝ Δ.Ε (2) 
3: ΦΥΛΑΚΑΣ-ΓΕΝ.ΚΑΘΗΚΟΝΤΩΝ Υ.Ε (2) 
4: ΚΑΘΑΡΙΟΤΗΤΑΣ Υ.Ε (2) 


ΤΜΗΜΑ ΕΛΕΓΧΟΥ-ΥΓΙΕΙ 
1: ΧΗΜΙΚΟΣ ή ΧΗΜΙΚΟΣ ΜΗΧ/ΚΟΣ Π.Ε(1) 
2: ΤΕΧΝ/ΓΟΣ ΤΡΟΦΙΜΩΝ Τ.Ε (1) 

Άρθρο 9 

ΕΙΔΙΚΟΤΗΤΕΣ-Π ΡΟΣΟΝΤ Α-ΟΡΓ ΑΝΙΚΕΣ ΘΕΣΕΙΣ 
Α/Α ΕΙΔΙΚΟΤΗΤΑ ΠΡΟΣΟΝΤΑ 


1 Γενικός Δ/ντής 
ΠΕ 


2. Νομικός Σύμβουλος 

ΠΕ 

3. Οικονομολόγοι 


4. Πολιτικοί Μηχανικοί 
ΠΕ 


5. Μηχανολόγοι- 

Μηχανικοί 

ή 

Ηλεκτρολόγοι- 

Μηχανικοί 

ΠΕ 

6. Χημικός Μηχανικός 


ή 

Χημικός 

ΠΕ 

7. Μηχανικός Η/Υ 

ή 

Πληροφορικής 

ΠΕ 


8. Οικονομικό 
Διοικητικό 
ΤΕ 


Τυπικά προσόντα: Πτυχίο ή δίπλωμα ημεδαπής ή 
αλλοδαπής Πολιτικού Μηχανικού, Οικονομολόγου, 
Μηχανολόγου, Ηλεκτρολόγου, 

Τοπογράφου,Χημικού Μηχανικού. 

Ειδικά προσόνταια) Μεταπτυχιακές 
σπουδές, β) Προϋπηρεσία σε θέση 
διευθύνοντα υπαλλήλου στον Δημόσιο 
ή Ιδιωτικό τομέα, γ) Γνώση Αγγλικής, ή 
Γαλλικής, η Γερμανικής ή Ιταλικής γλώσσας. 

Τυπικά προσόντα: Δικηγόρος παρ' Εφέταις 
εγγεγραμμένος στον Δικηγορικό Σύλλογο. 

Ειδικά προσόντα: Γνώση Αγγλικής, ή Γαλλι- 
κής, ή Γερμανικής ή Ιταλικής γλώσσας. 

Τυπικά προσόντα: Πτυχίο ή δίπλωμα οικονομικών 
επιστημών ή διοίκησης επιχειρήσεων ή 
Παντείου ή δημόσιας Διοίκησης ΑΕΙ της 
αλλοδαπής ή της ημεδαπής. 

Ειδικά προσόντα: α) Μεταπτυχιακές σπουδές 
σε θέματα οικονομικού σχεδιασμού ή διοίκησης 
επιχειρήσεων, β) Προϋπηρεσία σε οικονομική 
υπηρεσία στον Δημόσιο ή Ιδιωτικό τομέα, γ) Γνώ¬ 
ση Αγγλικής ή Γαλλικής ή Γερμανικής ή Ιταλικής 
γλώσσας, δ) Γνώση Η/Υ. 

Τυπικά προσόντα: Πτυχίο ή δίπλωμα ΑΕΙ της 
αλλοδαπής ή της ημεδαπής Πολιτικού Μηχανικ. 

Ειδικά προσόντα: α) Μεταπτυχιακές σπουδές 
σε θέματα του αντικείμενου τους β) Εμπειρία 
σε θέματα ύδρευσης & αποχέτευσης, γ) Γνώση 
Αγγλικής ή Γαλλικής ή Ιταλικής γλώσσας 
δ) Γνώση Η/Υ. 

Τυπικά προσόντα: Πτυχίο ή δίπλωμα ΑΕΙ της 
αλλοδαπής ή της ημεδαπής Μηχανολόγου 
ή Ηλεκτρολόγου. 

Ειδικά προσόντα: α) Μεταπτυχιακές σπουδές 
σε θέματα του αντικειμένου τους β) Εμπειρία 
σε θέματα ύδρευσης και αποχέτευσης γ) Γνώση 
Αγγλικής ή Γαλλικής, ή Ιταλικής, η Γ ερμανικής 
γλώσσας,δ) Γνώση Η/Υ. 

Τυπικά προσόντα: Πτυχίο ή δίπλωμα ΑΕΙ της 
αλλοδαπής ή ημεδαπής Χημικού Μηχανικού 
ή Χημικού. 

Ειδικά προσόντα: α) Μεταπτυχιακές σπουδές σε 
θέματα του αντικειμένου τους β) Εμπειρία 
σε θέματα του αντικειμένου τους 
γ) Γνώση Αγγλικής ή Γ αλλικής, ή Γερμανικής 
ή Ιταλικής γλώσσας, δ) Γνώση Η/Υ. 

Τυπικά προσόντα: Πτυχίο ή δίπλωμα ΑΕΙ 
της αλλοδαπής ή της ημεδαπής Μηχανικού 
Η/Υ ή Πληροφορικής. 

Ειδικά προσόντα: α) Μεταπτυχιακές σπουδές 
σε θέματα του αντικειμένου τους, 
γ) Γνώση Αγγλικής, ή Γαλλικής, ή Γ ερμανικής 
ή Ιταλικής γλώσσας. 

Τυπικά προσόντα: Πτυχίο ή δίπλωμα ΤΕΙ ή ΚΑΤΕΕ της 
& αλλοδαπής ή της ημεδαπής Διοικητικού - Λογισπκού 
Διοίκησης Επιχειρήσεων ή πΐ3ΐ·|<β1ίη9. 

Ειδικά προσόντα: α) Εμπειρία σε θέματα 

του αντικειμένου τους, β) Γνώση ξένης γλώσσας, 

γ) Γνώση Η/Υ. 


ΟΡΓΑΝΙΚΕΣ 

ΘΕΣΕΙΣ 


1 


2 


2 


1 


1 


1 

Α/Α ΕΙΔΙΚΟΤΗΤΑ 

ΠΡΟΣΟΝΤΑ 

ΟΡΓΑΝΙΚΕΣ 

ΘΕΣΕΙΣ 

9. Τεχνολόγος 

Τυπικά προσόντα: Πτυχίο ή δίπλωμα ΤΕΙ ή ΚΑΤΕΕ 


Πολιτικός Μηχανικός 

της αλλοδαπής ή της ημεδαπής 


ή 

Τεχνολόγου Μηχανικού. 

2 

Τοπογράφος 

Ειδικά προσόντα: α) Εμπειρία σε θέματα του 


ή 

αντικειμένου τους, β) Γνώση ξένης γλώσσας 


Έργων Υποδομή 

ΤΕ 

10. Τεχνολόγος 

γ) Γνώση Η/Υ. 


Τυπικά προσόντα: Πτυχίο ή δίπλωμα ΤΕΙ ή ΚΑΤΕΕ 


Μηχανολόγος Μηχ/κός 

της αλλοδαπής ή της ημεδαπής Τεχνολόγου 


ή 

Μηχανικού. 

2 

Ηλεκτρολόγος Μηχ/κός 

Ειδικά προσόντα: α) Εμπειρία σε θέματα του 
αντικειμένου τους, β) Γνώση ξένης γλώσσας, 
γ) Γνώση Η/Υ. 


11. Μηχανικών Η/Υ 

Τυπικά προσόντα: Πτυχίο ή δίπλωμα ΤΕΙ της 


ή 

αλλοδαπής ή της ημεδαπής Μηχανικών Η/Υ 
ή Πληροφορικής 


Πληροφορικής 

Ειδικά προσόντα: α) Εμπειρία σε θέματα 

1 

ΤΕ 

του αντικειμένου τους, β) Γνώση ξένης γλώσσας. 


12. Δημόσιας Υγείας- 

Τυπικά προσόντα: Πτυχίο ή δίπλωμα ΤΕΙ 


Τεχ/γίας Τροφίμων 

της αλλοδαπής ή της ημεδαπής Δημόσιας Υγείας 



Ιατρικών Εργαστηρίων ή Τεχνολογίας Τροφίμων. 

1 

ΤΕ 

Ειδικά προσόντα: α) Εμπειρία σε θέματα του 
αντικειμένου τους, β) Γνώση ξένης γλώσσας, 
γ) Γνώση Η/Υ. 


13. Τεχνίτες 

Τυπικά προσόντα: Απολυτήριος τίτλος 


Υδραυλικοί 

Ενιαίου Πολυκλαδικού Λυκείου , ή Τεχνικού 



Επαγγελματικού Λυκείου 

ή Τεχνικής Επαγγελματικής Σχολής Δευτεροβάθμιας 

6 

ΔΕ 

Εκπαίδευσης, ή Σχολής του ΟΑΕΔ, ή άλλος ισότιμος 



Τίτλος σχολών της ημεδαπής ή αλλοδαπής ή 
“Αδεια άσκησης επαγγέλματος. 

Ειδικά προσόντα: α) Εμπειρία σε θέματα 
του αντικειμένου τους, β) Γνώση Η/Υ, γ) Αδεια 
οδήγησης αυτοκινήτου. 


14. Ηλεκτρολόγος 

Τυπικά προσόντα: α) Απολυτήριος τίτλος 



Ενιαίου Πολυκλαδικού Λυκείου ή Τεχνικού 

Επαγγελματικού Λυκείου ή Τεχνικής 

Επαγγελματικής Σχολής Δευτεροβάθμιας 

* 

ΔΕ 

εκπαίδευσης, ή Σχολής του ΟΑΕΔ, ή άλλος 
ισότιμος τίτλος σχολών της ημεδαπής, ή της 
αλλοδαπής, β) Αδεια εγκαταστάτη 
ή συντηρητή. 

Ειδικά προσόντα: α) Εμπειρία σε θέματα 
του αντικειμένου τους, β)Γνώση Η/Υ γ) Αδεια 
οδήγησης αυτοκινήτου. 

3 

15. Χειριστές 

Τυπικά προσόντα: α) Απολυτήριος τίτλος Ενιαίου 


Μηχανημάτων Έργων 

Πολυκλαδικού Λυκείου, ή Τεχνικού Επαγγελματικού 

Λυκείου, ή Τεχνικής Επαγγελματικής Σχολής 

Δευτεροβάθμιας εκπαίδευσης, ή Σχολής του 


ΔΕ 

ΟΑΕΔ ή άλλος ισότιμος τίτλος σχολών της 
ημεδαπής ή αλλοδαπής, β) Αδεια άσκησης 



επαγγέλματος. 

Ειδικά προσόντα: Εμπειρία σε θέματα του 
αντικειμένου τους. 

2 

16. Μηχανοτεχνίτης 

Τυπικά προσόντα: α) Απολυτήριος τίτλος Ενιαίου 


(Σιδηρουργός- 

Πολυκλαδικού Λυκείου, ή Τεχνικού Επαγγελματικού 


Εφαρμοστής) 

Λυκείου, ή Τεχνικής Επαγγελματικής Σχολής 

Δευτεροβάθμιας εκπαίδευσης ή Σχολής ΟΑΕΔ, ή 


ΔΕ 

άλλος ισότιμος τίτλος σχολών της ημεδαπής 

1 

' 

ή της αλλοδαπής, β) Άδεια άσκησης επαγγέλματος 

Ειδικά προσόντα: α) Εμπειρία σε θέματα 

του αντικειμένου τους, β) Αδεια οδήγησης αυτοκινήτου. 

Α/Α ΕΙΔΙΚΟΤΗΤΑ 


ΠΡΟΣΟΝΤΑ 


ΟΡΓΑΝΙΚΕΣ 

ΘΕΣΕΙΣ 


17. Οδηγός Αυτ/τού Τυπικά προσόντα: Απολυτήριος τίτλος Ενιαίου 

Πολυκλαδικού Λυκείου, ή Τεχνικού Επαγγελματικού 
Λυκείου, ή Τεχνικής Επαγγελματικής Σχολής Δεύτερο- 1 

ΔΕ βάθμιας εκπαίδευσης, ή Σχολή του ΟΑΕΔ, ή άλλος 

ισότιμος τίτλος σχολών της ημεδαπής ή της αλλοδαπής, 
άδεια ικανότητας οδηγού ανπστοιχης κατηγορίας 
οχήματος. 

Ειδικά προσόντα: α) Εμπειρία σε θέματα 
του αντικειμένου τους. 

18. Διοικητικοί-Λογιστές Τ υπικά προσόντα: Απολυτήριο Λυκείου ή απολυτήριος 

τίτλος Ενιαίου Πολυκλαδικού Λυκείου, ή Τεχνικού 
Επαγγελματικού Λυκείου ή άλλος ισότιμος τίτλος 
ΔΕ σχολών της ημεδαπής ή της αλλοδαπής. 4 

Ειδικά προσόντα: α) εμπειρία σε θέματα 
του αντικειμένου τους β) Γνώση Η/Υ γ) Γνώση 
Κειμενογράιρου δ) Γνώση λογιστικής ε) Γνώση ξένης 
γλώσσας. 

19. Σχεδιαστής Τ υπικά προσόντα: Απολυτήριο Λυκείου ή απολυτήριος 

τίτλος Ενιαίου Πολυκλαδικού Λυκείου, ή Τεχνικού 
Επαγγελματικού Λυκείου ή άλλος ισότιμος τίτλος 
ΔΕ σχολών της ημεδαπής ή της αλλοδαπής. 1 

Ειδικά προσόντα: α) Εμπειρία σε θέματα 
του ανπκειμένου τους β) Γνώση Η/Υ γ) Γνώση ξένης γλώσσας 

20. Καταμετρητής Τυπικά προσόντα: Απολυτήριο Λυκείου ή 

Υδρομετρητής Απολυτήριος τίτλος ενιαίου πολυκλαδικού 

Υδρονομέας Λυκείου ή Τεχνικού Επαγγελματικού Λυκείου 

ή άλλος ισότιμος τίτλος σχολών της ημεδαπής 

ΔΕ ή της αλλοδαπής. 3 

Ειδικά προσόντα: α) Εμπειρία σε θέματα του αντι¬ 
κειμένου τους β) Γνώση Η/Υ γ) Άδεια οδήγησης αυτοκινήτου. 

21 Βοηθοί-Εργάτες Τ υπικά προσόντα: Απολυτήριο δημοτικού σχολείου ή 

Γενικών Καθηκόντων τριτάξιου γυμνασίου ή κατώτερης τεχνικής σχολής. 8 

ΥΕ Ειδικά προσόντα: α)Εμπειρία στην άσκηση επαγγέλματος 

β) Αδεια οδήγησης αυτοκινήτου 

22. Προσωπικό Τυπικά προσόντα: Απολυτήριο δημοτικού σχολείου ή 

Καθαριότητας τριτάξιου γυμνασίου ή κατώτερης τεχνικής σχολής. 2 

ΥΕ Ειδικά προσόντα: α)Εμπειρία στην άσκηση επαγγέλματος 


ΑΝΑΚΕΦΑΛΑΙΩΣΗ ΚΑΤΗΓΟΡΙΩΝ 


ΚΑΤΗΓΟΡΙΑ ΠΕ 8 

ΚΑΤΗΓΟΡΙΑ ΤΕ 12 

ΚΑΤΗΓΟΡΙΑ ΔΕ 21 

ΚΑΤΗΓΟΡΙΑ ΥΕ 10 


ΣΥΝΟΛΟ 

ΚΕΦΑΛΑΙΟ Γ 

ΑΡΜΟΔΙΟΤΗΤΕΣ ΕΠΙΧΕΙΡΗΣΙΑΚΩΝ ΜΟΝΑΔΩΝ 
Άρθρο 10ο 

ΝΟΜΙΚΟΣ ΣΥΜΒΟΥΛΟΣ 

Παρέχει υποστήριξή σε νομικά θέματα με ταυτόχρονη 
δικαστική ή εξώδικο εκπροσώπηση της επιχείρησης σε 
κάθε νομική της υπόθεση. 

Στις υποχρεώσεις του Νομικού Συμβούλου είναι: 

> Η υπεράσπιση των υποθέσεων της εταιρείας ενώπιον 
όλων των δικαστηρίων και αρχών. 

> Η κάλυψη εισηγήσεων προς το Δ.Σ για: 
α) Έναρξη και κατάργηση δίκης 

β) Εκτέλεση δικαστικών αποφάσεων 
γ) Συμβιβασμούς 
δ) Αναγνώριση απαιτήσεων 
ε) Διάλυση συμβάσεων 
στ) Παραίτηση από αγωγή και ένδικο μέσο 
ζ) Αποδοχή δικασπκών αποφάσεων 
η) Χάραξη πορείας της δίκης και διαιτησίας και γενικά 
για οποιαδήποτε θέμα νομικής ή δικαστικής φύσης. 

> Η κατάρτιση σχεδίων συμβάσεων, νόμων, διαταγμά¬ 
των, επεξεργασία εσωτερικών κανονισμών που συντάσ- 
σονται από την Υπηρεσία. 

> Η παρακολούθηση καθοδήγηση και έλεγχος για την 
προάσπιση και επωφελέστερη αξιοποίηση ακίνητης περι¬ 
ουσίας της εταιρείας. 

> Η σύνταξη, ανανέωση και καταγγελία των συμβάσε¬ 
ων μίσθωσης ακινήτων 

> Η καθοδήγηση με γνωμοδοτήσεις και συμβουλές των 
υπηρεσιών της επιχείρησης σε απλά θέματα 

> Η νομική κάλυψη των υπαλλήλων της εταιρείας για δι¬ 
καστική πράξη κατά την άσκηση εντεταλμένης υπηρεσίας 
όταν διώκονται. 

> Προκειμένου για δίκες που διεξάγονται σε δικαστή¬ 
ρια εκτός περιφέρειας Πρωτοδικείου μπορούν να διορι- 
σθούν δικηγόροι ιδιώτες με απόφαση του Δ.Σ ύστερα από 
εισήγηση του Νομικού Συμβούλου. 

Άρθρο 11ο 

ΓΡΑΜΜΑΤΕΙΑ ΔΙΟΙΚΗΣΗΣ & ΓΕΝΙΚΟΥ ΔΙΕΥΘΥΝΤΗ 

Το γραφείο γραμματείας Διοίκησης είναι όργανο παρα¬ 
λαβής εγγράφων και αναφορών προς τη Διοίκηση από 
υπηρεσία ή τρίτους. Η Γραμματεία Διοίκησης υπάγεται 
απευθείας στον Πρόεδρο και αποτελεί τον συνδετικό κρί¬ 
κο μεταξύ των οργάνων της Διοίκησης με τις υπηρεσίες 
και τους τρίτους. 

1. Επεξεργάζεται τα θέματα του Δ.Σ και εισηγείται στον 
Πρόεδρο του Δ.Σ την κατάρτιση της ημερήσιας διάταξης 
του Δ.Σ σε συνεργασία με τον Γ ενικό Διευθυντή. 

2. Μεριμνά για την κοινοποίηση των αποφάσεων του Δ.Σ 
προς τις υπηρεσίες ή τρίτους. 

3. Μεριμνά για τις δημοσιεύσεις των αποφάσεων σε 
Φ.Ε.Κ όταν αυτό απαιτείται. 

4. Μεριμνά για τον ορισμό από το Δ.Σ θεμάτων αναπλή- 
ρωσης των μελών που κωλύονται ή απουσιάζουν. 

5. Τηρεί αρχείο πρακτικών του Δ.Σ με τρόπο που να δια¬ 
σφαλίζεται η νομιμότητα και εγκυρότητα του. 

6. Μεριμνά για τη λήψη από το Δ.Σ απόφασης για σύ¬ 
γκλιση τακτικής ή έκτακτης συνεδρίασης και γνωστοποι¬ 
εί τις αποφάσεις του Δ.Σ στην εποτττεύουσα αρχή όπως ο 
νόμος απαιτεί. 

7. Τηρεί αρχείο αποφάσεωντων οργάνωντης Διοίκησης 
και διεξάγει την αλληλογραφίατου Προέδρου και του Δ.Σ. 


8. Κοινοποιεί σε όλα τα μέλη του Δ.Σ κυρωμένα αντί¬ 
γραφα της πρόσκλησης της συνεδρίασης με πλήρη φά¬ 
κελο που περιέχει τα προς συζήτηση θέματα και μεριμνά 
για την υπογραφή των πρακτικών και αποφάσεων από τον 
Πρόεδρο και το Δ.Σ 

9. Μεριμνά για την παραλαβή και διεκπεραίωση της πό¬ 
σης φύσεως αλληλογραφίας της επιχείρησης, εκτός της 
εμπιστευτικής που αφορά τον Πρόεδρο ή τον αρμόδιο 
εξουσιοδοτημένο από αυτόν. 

10. Επιμελείται για την καταχώρηση της εισερχόμενης 
και εξερχόμενης αλληλογραφίας στα βιβλία πρωτοκόλ¬ 
λου και προβαίνει στον συσχετισμό των εγγράφων αυτών 
ώστε να είναι ευχερής η εξεύρεση της σειράς των εγγρά¬ 
φων που αναφέρονται σε κάθε θέμα. 

11. Διανέμει με τα ειδικά βιβλία διεκπεραίωσης τα ει¬ 
σερχόμενα έγγραφα αφού αυτά έχουν χαρακτηρισθεί και 
πρωτοκολληθεί στα αρμόδια τμήματα για τις δικές τους 
ενέργειες. 

12. Παρακολουθεί την εφημερίδα της Κυβέρνησης 1 και 
τηρεί πλήρες αρχείο των νομοθετημάτων που αφορούν 
την επιχείρηση. 

13. Διαχειρίζεται το γενικό αρχείο αλληλογραφίας της 
επιχείρησης σε ηλεκτρονική μορφή. 

14. Αποστολή και λήψη ΡΑΧ. 

15. Είναι υπεύθυνο για την παρακολούθηση και ενημέ¬ 
ρωση όλων των στοιχείων που σχετίζονται με την ακίνητη 
περιουσία της επιχείρησης. 

Σκοπός του είναι η: 

> Επιμέλεια αξιοποίησης της ακίνητης περιουσίας της 
επιχείρησης. 

> Εξασφάλιση και προάσπιση της ακίνητης περιουσίας 
με οριοθετήσεις και περιφράξεις. 

> Παρακολούθηση όλων των θεμάτων που ανάγονται 
στις απαλλοτριώσεις πράξεις προσκυρώσεων και αναλο¬ 
γισμού αποζημιώσεων, πράξεις εφαρμογής καθορισμού 
τιμής μονάδας αποζημίωσης , παρακατάθεσης άρσης 
απαλλοτριώσεων και μέριμνα για την αγορά νέων ακινή¬ 
των της επιχείρησης. 

16. Στο γραφείο ανήκουν όλες οι γραμματείς των Διευ¬ 
θύνσεων και τμημάτων, το προσωπικό καθαριότητας, οι 
τηλεφωνητές και οι κλητήρες. 

Άρθρο 12ο 

ΑΡΜΟΔΙΟΤΗΤΕΣ ΓΕΝΙΚΟΥ ΔΙΕΥΘΥΝΤΗ 

Οι αρμοδιότητες τα καθήκοντα και τα δικαιώματα του 
Γενικού Διευθυντή καθορίζονται όπως προβλέπουν κάθε 
φορά οι ισχύουσες διατάξεις νόμων και οι κανονισμοί της 
Δ.Ε.Υ.Α.Γ. 

Ειδικότερα ο Γενικός Διευθυντής: 

Προϊσταται όλων των υπηρεσιών της επιχείρησης, εξα¬ 
σφαλίζει την ομαλή λειτουργία της και φροντίζει: 

> Για την εκπλήρωση του σκοπού για τον οποίο συστά- 
θηκε η επιχείρηση. 

> Για την κατάρτιση του ετήσιου προγράμματος κατα¬ 
σκευής επέκτασης και συντήρησης των δικτύων ύδρευ¬ 
σης αποχέτευσης και των συναφών με αυτά εγκαταστά¬ 
σεων. 

> Για την κατάρτιση του ετήσιου προγράμματος επεν¬ 
δύσεων για το επόμενο οικονομικό έτος, καθώς και τα 
επόμενα τέσσερα (4) οικονομικά έτη, υποδεικνύοντας τις 
πηγές χρηματοδότησης. Το πρόγραμμα επενδύσεων κα¬ 
ταρτίζεται με τη βοήθεια των αρμόδιων τεχνικών και οικο¬ 
νομικών υπηρεσιών. 

> Τα υπό στοιχεία β και γ προγράμματα πρέπει να υπο¬ 
βάλλονται προς έγκριση από το Δημοτικό Συμβούλιο δύο 
μήνες τουλάχιστον πριν από την έναρξη της περιόδου 
που αφορούν. 

> Για την κατάρτιση δύο τουλάχιστον μήνες πριν από 
την έναρξη κάθε έτους του προϋπολογισμού εσόδων - 
εξόδων με τη βοήθεια των τεχνικών και οικονομικών υπη¬ 
ρεσιών. 

> Για την κατάρτιση από το οικονομικό τμήμα του ετή¬ 
σιου απολογισμού και της έκθεσης πεπραγμένων της επι¬ 
χείρησης μέσα σε τρεις (3) μήνες από την λήξη του έτους. 

Για την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής έργων 
και στον ετήσιο προϋπολογισμό εσόδων - εξόδων με την 
βοήθεια των αρμοδίων υπηρεσιών της επιχείρησης. 

> Για τον έγκαιρο προγραμματισμό από τις διάφορες 
υπηρεσίες των παραγγελιών όλων των αναγκαίων υλικών 
λειτουργίας των εγκαταστάσεων και εκτέλεσης των δια¬ 
φόρων έργων, όπως και για την ποιότητα και τις τιμές αυ¬ 
τών, σύμφωνα με τις αποφάσεις και εντολές του ίδιου και 
του Διοικητικού Συμβουλίου. 

> Για την υπεύθυνη εκτέλεση των αποφάσεων του Δ.Σ. 

Ο Γ ενικός Διευθυντής ελέγχει την καθημερινή εργασία 

της επιχείρησης, ασκεί την εποπτεία επί της διεξαγωγής 
των εργασιών κάθε υπηρεσίας έχοντας την διοίκηση του 
προσωπικού της και εισηγείται στο Διοικητικό Συμβούλιο: 

> Την ανάθεση μελετών έργων και προμηθειών και του 
τρόπου εκτέλεσης αυτών σύμφωνα με τις ισχύουσες δια¬ 
τάξεις. 

> Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην επιχείρηση. 

> Την έγερση αγωγών, την άσκηση των ένδικων μέσων 
ή την παραίτηση απ' αυτά και την επιδίωξη συμβιβασμού. 

> Τη σύναψη δανείων. 

> Τη συμμετοχή φυσικών ή νομικών προσώπων ή Ορ¬ 
γανισμών Τοπικής Αυτοδιοίκησης ή επιχειρήσεων κοινής 
ωφέλειας στη δαπάνη κατασκευής έργων, τα οποία επι¬ 
θυμεί να κατασκευάσει η επιχείρηση κατά προτεραιότη¬ 
τα, όπως και στους όρους συμμετοχής. 

> Την λήψη των κατάλληλων μέτρων για την ασφάλεια 
των εργαζομένων της επιχείρησης, όπως και για την τή¬ 
ρηση των διατάξεων της εργατικής νομοθεσίας. 

Οι αρμόδιοι κατά περίπτωση Προϊστάμενοι είναι υπο¬ 
χρεωμένοι να θέτουν αμελλητί υπόψη του Γενικού Διευ¬ 
θυντή τέτοια ζητήματα. 

> Όλα τα προς συζήτηση θέματα. 

Ο Γενικός Διευθυντής της επιχείρησης αποφασίζει: 

* Για την εκτέλεση προμηθειών και ανάληψης υποχρεώ¬ 
σεων , εφόσον η συνολική δαπάνη δεν υπερβαίνει το πο¬ 
σό των δύο εκατομμυρίων (2.000.000) δρχ. Το όριο τούτο 
επιτρέπεται να αυξομειώνεται με απόφαση του Διοικητι¬ 
κού Συμβουλίου της επιχείρησης. 

* Για την τοποθέτηση του προσωπικού στις προβλεπό- 
μενες από την επιχείρηση θέσεις. 

> Για την χορήγηση αδειών στο προσωπικό της επιχεί¬ 
ρησης κατόπιν των εισηγήσεων των αρμοδίων κατά περί¬ 
πτωση Προϊσταμένων. 

Ο Γενικός Διευθυντής της επιχείρησης: 

> Θεωρεί και υπογράφει τις μελέτες επέκτασης και συ¬ 
μπλήρωσης των εγκαταστάσεων, τους όρους των διακη¬ 
ρύξεων της προμήθειας όλων των υλικών και της εκτέλε¬ 
σης νέων έργων. 

> Θεωρεί και υπογράφει τα εντάλματα πληρωμών και 


τις ημερήσιες ταμειακές καταστάσεις της επιχείρησης 
την οποία αρμοδιότητα μπορεί να εκχωρήσει για ορισμέ¬ 
νο ή αόριστο μέχρι ανάκλησης χρόνο κατόπιν έγκρισης 
του Διοικητικού Συμβουλίου στον Διευθυντή Διοικητικών 
και Οικονομικών Υπηρεσιών. 

> Θεωρεί τα διάφορα τιμολόγια προμήθειας εργαλεί¬ 
ων, υλικών κ.λ,π. πριν από την έκδοση των ενταλμάτων 
πληρωμής, αφού προηγουμένως ζητήσει από τις αρμό¬ 
διες κατά περίπτωση υπηρεσίες να βεβαιώσουν ότι παρα- 
λήφθηκαν τα αναγραφόμενα στα τιμολόγια υλικά ή υπη¬ 
ρεσίες και ότι η ποιότητα, οι τιμές μονάδας και οι άλλοι 
όροι της προμήθειας είναι σύμφωνοι με την παραγγελία, 
τη σύμβαση ή το ιδιωτικό συμφωνητικό. 

> Υπογράφει όλα τα έγγραφα υπηρεσιακού χαρακτή¬ 
ρα. Τα έγγραφα ανάληψης υποχρεώσεων υπογράφονται 
από το Γ ενικό Διευθυντή μόνο εφόσον έχει εξουσιοδοτη¬ 
θεί από το Διοικητικό Συμβούλιο και πάντοτε μέσα στο 
πλαίσιο αυτής της εξουσιοδότησης. 

> Έχει επίσης όλες τις άλλες αρμοδιότητες και εξου¬ 
σίες που ορίζονται από τη διέπουσα τη Δ.Ε.Υ.Α.Γ νομοθε¬ 
σία, τους άλλους εσωτερικούς κανονισμούς αυτής και αυ¬ 
τές που εκχωρεί προς αυτόν το Διοικητικό Συμβούλιο ή ο 
Πρόεδρος του Διοικητικού Συμβουλίου. 

> Ο Γ ενικός Διευθυντής της επιχείρησης καλεί υποχρε¬ 
ωτικά τουλάχιστον μία φορά τις πρώτες μέρες κάθε μήνα, 
αλλά και όσες φορές κρίνει σκόπιμο, τους Διευθυντές Τε¬ 
χνικών Υπηρεσιών και Διοικητικών - Οικονομικών Υπηρε¬ 
σιών, προκειμένου να ενημερωθεί για την πορεία των ερ¬ 
γασιών, να συντονίσει τις εργασίες, να επιλύσει τυχόν δι¬ 
οικητικά και τεχνικά προβλήματα και να ενημερώσει 
αυτούς για τη μελλοντική πορεία της επιχείρησης. 

> Τον Γενικό Διευθυντή όταν απουσιάζει ή κωλύεται ανα¬ 
πληρώνει ο κατά βαθμό ανώτερος και επί ισόβαθμων ο αρ¬ 
χαιότερος οριζόμενος υπάλληλος με απόφαση του Διοικη¬ 
τικού Συμβουλίου της επιχείρησης, σύμφωνα με τα οριζό¬ 
μενα στην παράγραφο 7 του άρθρου 6 του Ν. 1069/80. 

Ο Γ ενικός Διευθυντής είναι υπεύθυνος για τις Δημόσιες 
σχέσεις, τον Τύπο, τις Οργανωτικές εκδηλώσεις. 

Στις υποχρεώσεις του είναι: 

> Μεριμνά για την σύνταξη και εισήγηση απαντήσεων 
σε ερωτήσεις και επερωτήσεις και αναφορές. 

> Παρακολούθηση του ημερήσιου τύπου για θέματα 
που αφορούν την επιχείρηση, ενημέρωση των υπευθύ¬ 
νων, μεριμνά για την έγκαιρη σύνταξη από τις αρμόδιες 
διευθύνσεις σχετικών απαντήσεων ή ανακοινώσεων και 
επιμελείται για τη δημοσίευση αυτών στον τύπο. 

> Ανακοινώσεις στον τύπο των προγραμματισμένων για 
διάφορους λόγους διακοπών της υδροδότησης ή προ¬ 
γραμμάτων εκτέλεσης έργων. 

> Κατάρτιση ειδικών προγραμμάτων για την προσέγγι¬ 
ση προσώπων επιστημονικού κύρους και προγραμματι¬ 
σμός συναντήσεων της διοίκησης με εκπροσώπους φο¬ 
ρέων. 

> Εισήγηση και αξιοποίηση συνεργατών, για την υλο¬ 
ποίηση προγραμμάτων δημοσιότητας και προβολής του 
έργου της επιχείρησης. 

> Μέριμνα για την οργάνωση πολιτιστικών εκδηλώσε¬ 
ων, συνεδρίων, ημερίδων, σεμιναρίων και διαλέξεων που 
αποσκοπούν στην θετική παρέμβαση της επιχείρησης σε 
τοπικά, εθνικά, και διεθνή δρώμενα. Επισκέψεις και εγκαί¬ 
νια στις εγκαταστάσεις της επιχείρησης , Οργάνωση εκ¬ 
θέσεων σχετικών με τα της Επιχείρησης. Παρουσία της 
επιχείρησης σε εκθέσεις (ΡοΙίε, ΔΕ). 

> Τήρηση βιβλίου τύπου και ενημέρωσή του. 

> Τήρηση φωτοαντιγραφικού αρχείου και ενημέρωσή 
του. 

> Έκδοση ενημερωτικών φυλλαδίων, διαφημιστικών, 
λευκωμάτων κ.λ.π. 

> Μελέτη κατάρτισης και υλοποίησης προγραμμάτων 
προβολής των έργων της επιχείρησης από όλα τα μέσα 
μαζικής ενημέρωσης. 

> Δημιουργία βιβλιοθήκης και μέριμνα για διακίνηση βι¬ 
βλίων. 

> Μεριμνά για τη συγκέντρωση στατιστικών στοιχείων 
των δραστηριοτήτων της επιχείρησης και για τη μεθοδική 
παρουσίαση και ανάλυση αυτών για την προβολή του έρ¬ 
γου της. 

> Μέριμνα για οργάνωση εκδηλώσεων που αποσκο¬ 
πούν στη σύσφιξη των σχέσεων μεταξύ εργαζομένων και 
στην προαγωγή των μεταξύ τους σχέσεων και της επιχεί¬ 
ρησης. 

Ο Γενικός Διευθυντής είναι υπεύθυνος για τον συντονι¬ 
σμό και την οργάνωση θεμάτων πολιτικής σχεδίασης 
έκτακτης ανάγκης, σύμφωνα με τις αποφάσεις και οδη¬ 
γίες των εποτττευομένων. 

Ειδικότερα προβαίνει σε: 

> Συντονισμό σε έκτακτη ανάγκη 

* Επικοινωνία και συνεργασία με λοιπούς φορείς της 
πόλης και με τη Δ/νση Τοπικής Αυτοδιοίκησης και Διοίκη¬ 
σης 

* Σύνταξη και ενημέρωση σχεδίων δράσης 

> Τήρηση στοιχείων προσωπικού και συμμετοχής σε 
ασκήσεις ετοιμότητας 

> Συντονιστικός ρόλος με την υπηρεσία που έχει την 
εξουσία ανάλογα με την κατάσταση. 

Άρθρο 13ο 

ΓΡΑΜΜΑΤΕΙΑ ΔΙΕΥΘΥΝΣΗΣ 
(Γ εν. Δ/ντή, Δ/ντών Υπηρεσιών, Τ μημάτων) 
Παρέχει γραμματειακή υποστήριξη σε κάθε Διεύθυνση. 
Ειδικότερα είναι υπεύθυνη για την: 

1. Παραλαβή εισερχομένων από το Γενικό Πρωτόκολλο 
Διεκπεραίωσης και Αρχείου για την Δ/νση. 

2. Απόδοση των εξερχόμενων εγγράφων των τμημάτων 
της Δ/νσης στο Γραφείο Γενικού Πρωτοκόλλου Διεκπε¬ 
ραίωσης και αρχείου. 

3. Καταχώρηση της εισερχόμενης και εξερχόμενης αλ¬ 
ληλογραφίας των τμημάτων της Δ/νσης. 

4. Ευχέρεια παρακολούθησης του ηλεκτρονικού πρω¬ 
τοκόλλου της επιχείρησης. 

5. Διανομή των πρωτοκολλημένων εγγράφων στους αρ¬ 
μόδιους Προϊστάμενους της επιχείρησης. 

6. Γραμματειακή υποστήριξη των Δ/νσεων. 

7. Αποστολή και λήψη ΡΑΧ. 

8. Μεριμνά για υποβολή προτάσεων - θεμάτων των τμη¬ 
μάτων Δ/νσης στο Δ.Σ και προώθηση στο γραφείο Γραμ- 
ματείας Διοίκησης για την κατάρτιση της ημερήσιας διά¬ 
ταξης. 

Άρθρο 14ο 

ΑΡΜΟΔΙΟΤΗΤΕΣ ΔΙΕΥΘΥΝΤΟΥ ΤΕΧΝΙΚΗΣ ΥΠΗΡΕΣΙΑΣ 

Ο Διευθυντής της Τεχνικής Υπηρεσίας προίσταται όλων 
των τεχνικών υπηρεσιών και συντονίζει τις εργασίες δίνο¬ 
ντας τις κατάλληλες οδηγίες προς τους Προϊστάμενους 
των τμημάτων. Είναι υπεύθυνος απέναντι στον Γενικό Δι¬ 


ευθυντή για τις πράξεις ή και παραλείψεις των τεχνικών 
υπηρεσιών των οποίων προίσταται. 

Είναι υπεύθυνος: 

> Διοικεί, παρακολουθεί, ελέγχει και εποπτεύει την εκ¬ 
πόνηση των μελετών και την εκτέλεση των έργων της 
Δ.Ε.Υ.Α.Γ και είναι προσωπικά υπεύθυνος και υπόλογος 
στον Γενικό Δ/ντή για κάθε ανωμαλία που έχει σχέση με 
την εκτέλεση των έργων, την έγκαιρη προμήθεια υλικών, 
την επισκευή και συντήρηση των οικοδομικών εγκατα¬ 
στάσεων και των δικτύων ύδρευσης και αποχέτευσης. 

> Ορίζει από τους τεχνικούς υπαλλήλους της υπηρε¬ 
σίας του τους επιβλέποντες και τους βοηθούς τους για 
κάθε έργο, χωρίς να είναι απαραίτητο ο επιβλέπων να 
προέρχεται από το τμήμα, στο οηοίο ανήκει το εκτελού- 
μενο έργο και γενικά προβαίνει σε κάθε νόμιμη ενέργεια. 

Η πράξη ορισμού των επιβλεπόντων επικυρώνεται από 
τον Γ ενικό Διευθυντή και πρωτοκολλείται. 

> Σε συνεργασία με το Γ ενικό Δ/ντή ορίζει από τους τε¬ 
χνικούς υπαλλήλους της υπηρεσίας του τις επιτροπές για 
την παραλαβή και τον έλεγχο της ποιότητας των υλικών 
των έργων και το χαρακτηρισμό των εδαφών. 

> Εγκρίνει το χρονοδιάγραμμα εργασιών των έργων, 
θεωρεί τους λογαριασμούς των ανάδοχων των έργων και 
τους υποβάλλει στον Γενικό Δ/ντή. 

> Ασκεί όλες τις αρμοδιότητες της διευθύνουσας υπη¬ 
ρεσίας που καθορίζονται από τους ισχύοντες κάθε φορά 
νόμους για την εκτέλεση δημοσίων έργων. 

> Για την κατανομή και συντονισμό των μεταφορικών 
μέσων, των μηχανημάτων και των άλλων μηχανικών μέ¬ 
σων στις διάφορες υπηρεσίες και τα εκτελούμενα έργα 
καθορίζοντας την προτεραιότητα. 

> Γιατην εποπτεία και σωστή λειτουργία των τμημάτων 
“Ύδρευσης - Αποχέτευσης, Αντλιοστασίων και Εγκατα¬ 
στάσεων Καθαρισμού Λυμάτων. 

> Για την εποπτεία και την καλή εξυπηρέτηση των Κα¬ 
ταναλωτών. 

> Για την παρακολούθηση της αποδοτικότητας της Τ.Υ 
και τη σύνταξη των εκθέσεων ατομικής αξιολόγησης. 

> Για τη συνεργασία του τμήματος Προμηθειών της 
Δ.Ο.Υ. για την σύνταξη της συγγραφής υποχρεώσεων και 
τους όρους της διακήρυξης των διαγωνισμών που αφο¬ 
ρούν την προμήθεια τεχνικής φύσης υλικών, εργαλείων, 
και μηχανημάτων όπως αυτά προβλέπονται από τον Κα¬ 
νονισμό Προμηθειών. 

> Για την εποπτεία του Γραφείου Μελετών και έργων 
Ύδρευσης - Αποχέτευσης καθώς και πάσης φύσεως τε¬ 
χνικής μελέτης. 

> Για την εισήγηση στον Γ ενικό Δ/ντή για την εκμίσθω- 
ση μηχανημάτων, μεταφορικών μέσων κ.λ.π., εφόσον τα 
ίδια μέσα της επιχείρησης δεν επαρκούν ή δεν μπορούν 
να ανταποκριθούν στις ανάγκες από άποψη χρόνου κατό¬ 
πιν εισήγησης των αρμόδιων υπευθύνων. 

> Καταρτίζει με τη βοήθεια και συνεργασία των υπεύ¬ 
θυνων των τμημάτων της Υπηρεσίας που προίσταται: 

1. Το ετήσιο πρόγραμμα κατασκευής, επέκτασης και 
συντήρησης των δικτύων ύδρευσης αποχέτευσης και των 
συναφών με αυτά εγκαταστάσεων. 

2. Το ετήσιο πρόγραμμα επενδύσεων για το επόμενο 
έτος και τα επόμενα αυτού τέσσερα έτη αναφέροντας και 
το προβλεπόμενο κόστος αυτών. 

3. Υποβάλλει τα παραπάνω προγράμματα στον Γενικό 
Δ/ντή 45 μέρες πριν από την έναρξη του έτους που αφο¬ 
ρούν. 

4. Παρέχει έγκαιρα στο Γενικό Δ/ντη τα απαραίτητα 
στοιχεία για την κατάρτιση του ετήσιου προϋπολογισμού 
εσόδων και εξόδων. Παρέχει έγκαιρα για κάθε επόμενο 
τρίμηνο στη Δ.Ο.Υ τις απαραίτητες πληροφορίες για τις 
κατά εβδομάδα απαιτούμενες εκταμιεύσεις προς αντιμε¬ 
τώπιση των πληρωμών εκτέλεσης των έργων του προ¬ 
γράμματος. 

δ.Ελέγχει και θεωρεί τις τεχνικές μελέτες καθώς και τις 
πιστοποιήσεις των έργων. 

6. Παρακολουθεί και ελέγχει τη συμμόρφωση των υπη¬ 
ρεσιών που προϊαταται προς τις αποφάσεις και εντολές 
του Διοικητικού Συμβουλίου και του Γενικού Δ/ντη για τις 
παραγγελίες των αναγκαίων υλικών λειτουργίας των 
εγκαταστάσεων και εκτέλεσης των διαφόρων έργων. 

7. Κατανέμει το εργατοτεχνικό προσωπικό που έχει το¬ 
ποθετηθεί στην υπηρεσία των τεχνικών υπηρεσιών μετα¬ 
ξύ των υπηρεσιών αυτής, ανάλογα με τις ανάγκες κάθε 
υπηρεσίας. 

8. Λαμβάνει τα κατάλληλα μέτρα για ττ|ν ασφάλεια των 
εργαζομένων με τη βοήθεια των αρμοδίων που είναι κατά 
περίπτωση υπεύθυνοι. Τη λήψη αυτών των μέτρων πρέπει 
να εισηγείται προς το Γενικό Δ/ντή. 

9. Φροντίζει για την τήρηση των διατάξεων της εργαπκής 
νομοθεσίας εισηγούμενος τη λήψη μέτρων αρμοδίως. 

10. Φροντίζει και αναθέτει στους υπεύθυνους των Τμη¬ 
μάτων του, την ευθύνη της διαφύλαξης των χρησιμοποι¬ 
ούμενων από τις υπηρεσίες τεχνικών μέσων, όπως μηχα¬ 
νημάτων, φορητών εργαλείων, μεταφορικών μέσων, επι¬ 
στημονικών οργάνων, σκευών, επίπλων κ.λ.π. 

11 .Τον Δ/ντή Τεχνικής Υπηρεσίας όταν απουσιάζει ή κω¬ 
λύεται, τον αναπληρώνει κατόπιν απόφασης του Διοικητι¬ 
κού Συμβουλίου, υπάλληλος που έχει τα ίδια τυπικά προ¬ 
σόντα διορισμού μ'αυτόν. 

12. Ο Διευθυντής Τεχνικής Υπηρεσίας έχει την ευθύνη 
της αστυνόμευσης των δικτύων ύδρευσης αποχέτευσης 
σύμφωνα με το άρθρο 28 του Ν. 1069/80. 

Άρθρο 15ο 

ΤΜΗΜΑ ΜΕΛΕΤΩΝ - ΣΧΕΔΙΑΣΜΟΥ & 
ΠΡΟΓΡΑΜΜΑΤΙΣΜΟΥ 

Μεριμνά για τον προγραμματισμό έργων, εκπόνηση 
Μελετών, κατασκευή & επίβλεψη έργων και εγκαταστά¬ 
σεων, την εκτέλεση τοπογραφικών εργασιών, την ανά¬ 
πτυξη και παρακολούθηση στρατηγικών επιλογών της 
επιχείρησης. 

Στις αρμοδιότητες του είναι η: 

1. Εκπόνηση, εποπτεία και έλεγχος μελετών δομικών 
έργων. 

2. Μεριμνά για την έγκριση μελετών από τις αρμόδιες 
αρχές. 

3. Μελέτη θεμάτων ως προς τη σκοπιμότητα χρήσής νέ¬ 
ων υλικών και μεθόδων κατασκευής. 

4. Μελέτη για την επέκταση των δικτύων σύμφωνα με τα 
προγράμματα δράσης της επιχείρησης. 

5. Εκπόνηση προϋπολογιστικών στοιχείων κόστους έρ¬ 
γων. 

6. Σύνταξη διακηρύξεων και συγγραφών υποχρεώσεων 
για την ανάθεση μελετών σε ιδιώτες και εποπτεία αυτών. 

7. Διενέργεια διαγωνισμών και επίβλεψη εργασιών στα 
μεγάλα έργα. 

8. Επίβλεψη, διοίκηση και διαχείριση δομικών έργων 
από τα στάδιο δημοπράτησης μέχρι το τελικό στάδιο της 


οριστικής παραλαβής αυτών, για την εκκαθάριση και την 
παράδοση στη λειτουργία. 

9. Άσκηση τεχνικής επίβλεψης για τις προμήθειες των 
υλικών των σχετικών με τα εκτελούμενα έργα. 

10. Τήρηση αρχείου έργων. 

11. Τήρηση στατιστικών στοιχείων των δραστηριοτήτων 
με βάση τα μηνιαία δελτία εργασιών. 

12. Εκπόνηση εποπτεία και έλεγχος ηλεκτρομηχανολο- 
γικών έργων. 

13. Επίβλεψη για την εκτέλεση των ηλεκτρομηχανολο- 
γικών έργων. 

14. Ανακαίνιση και βελτίωση ηλεκτρομηχανολογικών 
εγκαταστάσεων που υπάρχουν. 

15. Μέριμνα για την εκτέλεση όλων των τοπογραφικών 
εργασιών που απαιτούνται για τη σύνταξη μελετών νέων 
έργων. 

16. Επιμέλεια της ανάθεσης των τοπογραφικών εργα¬ 
σιών σε ιδιωτικά γραφεία, επίβλεψη και παραλαβή αυτών 
σε συνεννόηση με τον Γ ενικό Δ/ντή. 

17. Σύνταξη σχεδίων δικτύων ύδρευσης - αποχέτευσης. 

18. Μέριμνα για την δημιουργία και την ενημέρωση κτη¬ 
ματολογίου της ακίνητης περιουσίας της επιχείρησης. 

19. Χορήγηση τοπογραφικών στοιχείων για τις ανάγκες 
όλων των τμημάτων της επιχείρησης. 

20. Συνεργασία σε τεχνικά θέματα για την ανάπτυξη 
<3.1.5. 

21. Ανάπτυξη στρατηγικών επιλογών της επιχείρησης. 

22. Ανάπτυξη μεθοδολογιών και σχεδίων δράσεως της 
επιχείρησης σε θέματα: 

- Ολικής ποιότητας 

- Αναδιάρθρωσης λειτουργιών 

-Τροποποίησης οργανογράμματος και κανονισμών της 
επιχείρησης 
-180 

Με σκοπό την προσαρμογή της επιχείρησης στις συνε¬ 
χόμενα μεταβαλλόμενες 

συνθήκες του εξωτερικού περιβάλλοντος. 

23. Η πλήρης κάλυψη των μηχανογραφικών εφαρμογών 

24. Λειτουργία Μ.1.5 

25. Παρακολούθηση τεχνολογικών εξελίξεων σε άμεση 
σχέση με τα ενδιαφέροντα της επιχείρησης 

26. Οικονομική ανάλυση νέων τεχνολογιών 

27. Μεταφορά τεχνογνωσίας στην επιχείρηση 

28. Εκπαίδευση προσωπικού της επιχείρησης σε νέες 
τεχνολογίες 

29. Συμβουλευτική υποστήριξη προσωπικού της επιχεί¬ 
ρησης στην εφαρμογή νέων τεχνολογιών 

30. Εξασφάλιση συμμετοχής σε ερευνητικά προγράμ¬ 
ματα Ε.Ε σε θέματα της επιχείρησης. 

Άρθρο 16ο 

ΤΜΗΜΑ ΕΚΤΕΛΕΣΗΣ ΕΡΓΩΝ - ΣΥΝΤΗΡΗΣΗΣ ΔΙΚΤΥΩΝ 
& Η/ΜΗΧΑΝΟΛΟΓΙΚΩΝ ΕΓΚΑΤΑΣΤΑΣΕΩΝ 

Ο Προϊστάμενος τμήματος αυτού προϊσταται όλων των 
γραφείων του Τμήματος αυτού και συντονίζει τις εργα¬ 
σίες τους δίνοντας τις κατάλληλες οδηγίες προς τους 
υπεύθυνους των γραφείων και το λοιπό προσωπικό. 

Είναι υπεύθυνος: 

> Απέναντι του Δ/ντή Τ.Υ. για τις πράξεις ή και παραλή¬ 
ψεις των οργάνων της υπηρεσίας του. 

> Για την εφαρμογή μέτρων υγειονομικής προστασίας 
του κοινού από το δίκτυο Ύδρευσης. 

> Για την επάρκεια του δικτύου ύδρευσης και τη λήψη 

προσηκόντων μέτρων για τον έλεγχο παράνομων συνδέ¬ 
σεων. 

> Για τον συντονισμό, έλεγχο και κατανομή στα διάφο¬ 
ρα συνεργεία ανάλογα με τις υπηρεσιακές ανάγκες κατό¬ 
πιν εντολής του Δ/ντή Τ.Υ. το εργατοτεχνικό προσωπικό 
που έχει ορισθεί για την υπηρεσία. 

> Για την εισήγηση στον Δ/ντή Τ.Υ. της έγκρισης των με¬ 
λετών. 

* Για την εισήγηση αγοράς νέων μηχανημάτων. 

> Για την επίβλεψη έργων Ύδρευσης που εκτελούνται 
είτε με αυτεπιστασία, είτε με εργολαβία. 

> Για την εφαρμογή μέτρων υγειονομικής προστασίας 
του κοινού από το δίκτυο Αποχέτευσης. 

> Για την επάρκεια του δικτύου Αποχέτευσης και τη λή¬ 
ψη προσηκόντων μέτρων για τον έλεγχο παρανόμων συν¬ 
δέσεων. 

> Για τον συντονισμό, έλεγχο και κατανομή στα διάφο¬ 
ρα συνεργεία ανάλογα με τις υπηρεσιακές ανάγκες κατό¬ 
πιν εντολής του Διευθυντή Τ.Υ το εργατοτεχνικό προσω¬ 
πικό που έχει ορισθεί για την υπηρεσία. 

> Για την εισήγηση στον Δ/ντή Τ.Υ της έγκρισης των με¬ 
λετών. 

> Για την εισήγηση αγοράς μηχανημάτων. 

> Για την επίβλεψη έργων Αποχέτευσης που εκτελού- 
νται είτε με αυτεπιστασία είτε με εργολαβία. 

> Για τη λειτουργία των αντλιοστασίων και για τη συνε¬ 
χή ροή του νερού στους αγωγούς και ελέγχει μετά αρμό¬ 
δια υπηρεσιακά τεχνικά όργανα τη στάθμη του νερού στις 
δεξαμενές. 

> Για την παρακολούθηση, έλεγχο και καταγραφή της 
στάθμης των γεωτρήσεων με τη βοήθεια των αρμοδίων 
υπηρεσιακών τεχνικών οργάνων της υπηρεσίας και ενη¬ 
μερώνει αμελλητί τον Δ/ντή των τεχνικών υπηρεσιών. 

> Οι διατάξεις της παραγ. 8 του άρθρου 14 ισχύουν και 
για τον Προϊστάμενο της υπηρεσίας αυτής. 

> Για τον συντονισμό, έλεγχο και κατανομή εργασιών 
στα διάφορα συνεργεία ανάλογα με τις υπηρεσιακές ανά¬ 
γκες, κατόπιν εντολής του Δ/ντή τεχνικών υπηρεσιών, το 
εργατοτεχνικό προσωπικό που έχει ορισθεί για την υπη¬ 
ρεσία του. 

> Για την εισήγηση στον Δ/ντή Τ.Υ της έγκρισης των με¬ 
λετών. 

> Για την εισήγηση αγοράς νέων μηχανημάτων. 

> Για την επίβλεψη έργων κατασκευής Αντλιοστασίων 
που εκτελούνται είτε με αυτεπιστασία είτε με εργολαβία. 

> Ανάπτυξη και λειτουργία Επιχειρησιακού κέντρου για 
τον εκσυγχρονισμό και την αυτοματοποίηση ολόκληρου 
του συστήματος ύδρευσης - αποχέτευσης του φορέα. 

> Παρακολούθηση της καλής λειτουργίας των συστη¬ 
μάτων αυτοματισμού τηλεμετάδοσης και τηλεχειρισμού 
όλων των ηλεκτρονικών εγκαταστάσεων της επιχείρησης. 

> Μεριμνά για την καλή λειτουργία του ραδιοδικτύου 
και των λοιπών μέσων επικοινωνίας. 

> Συντήρηση και επισκευή όλων των βλαβών των εγκα¬ 
ταστάσεων αυτοματισμού, τηλενδείξεων, τηλεμετρήσε- 
ων των αντλιοστασίων δεξαμενών και εγκαταστάσεων της 
επιχείρησης. 

> Εκτέλεση νέων ηλεκτρονικών εγκαταστάσεων ή επέ¬ 
κταση αυτών που υπάρχουν. 

> Άμεση επέμβαση και αποκατάσταση οποιοσδήποτε 
βλάβης όλο το 24ώρο και όλες τις μέρες του χρόνου. 

> Λειτουργία Μ.Ι.5. 

> Τον Προϊστάμενο του τμήματος αυτού αναπληρώνει 


ένας από τους υπεύθυνους των γραφείων της υπηρεσίας 
αυτής, εφόσον διαθέτει τα κατάλληλα προσόντα κατόπιν 
απόφασης του Διευθυντή τεχνικών Υπηρεσιών. 

> Οι διατάξεις της παραγ. 8 του άρθρου 14 ισχύουν και 
για τον Προϊστάμενο του τμήματος αυτού 

Άρθρο 17ο 

ΓΡΑΦΕΙΟ ΔΙΚΤΥΩΝ ΥΔΡΕΥΣΗΣ 

Είναι υπεύθυνο για την λειτουργία, συντήρηση, επι¬ 
σκευή, έλεγχο και επέκταση του δικτύου διανομής. 

Στις αρμοδιότητες του είναι: 

1. Μέριμνα για την διανομή του νερού επί 24ώρου βά¬ 
σεις και την εφαρμογή των προγραμμάτων διανομής σε 
περιπτώσεις έκτακτης λειψυδρίας, ή σε περιπτώσεις 
εκτάκτων ή προγραμματισμένων για διάφορους λόγους 
διακοπών της υδροδότησης. Ενημέρωση του Γραφείου 
Δημοσίων Σχέσεων για τις ανακοινώσεις στον Τύπο των 
παραπάνω περιπτώσεων. 

2. Μεριμνά για τη συντήρηση, επέκταση και επισκευή 
του εσωτερικού δικτύου ύδρευσης, για την εξασφάλιση 
και βελτίωση της ύδρευσης στις διάφορες περιοχές της 
πόλης. 

3. Μεριμνά για την δημοπράτηση και εγκατάσταση των 
αγωγών εσωτερικού δικτύου διανομής, βάσει μελετών 
που συντάσσονται από το Τμήμα Μελετών, στο οποίο χο¬ 
ρηγούν έγκαιρα τα απαραίτητα στοιχεία για τη σύνταξη 
αυτών. 

4. Μεριμνά για την ενημέρωση των συνεργείων του δι¬ 
κτύου ύδρευσης και επιφυλακής, μέσου των υπευθύνων 
εργοδηγών, για τα συμβαίνοντα στο δίκτυο, σχετικά με 
την διακοπή της υδροληψίας ώστε να καταστεί δυνατή η 
ενημέρωση των καταναλωτών. Στην περίπτωση αυτή συ- 
ντάσσεται ενημερωτικό πληροφοριακό δελτίο το οποίο 
εφόσον κρίνεται σκόπιμο δημοσιεύεται στον ημερήσιο τύ¬ 
πο ή μεταδίδεται από τα λοιπά μέσα ενημέρωσης του κοι¬ 
νού (ραδιόφωνο, τηλεόραση). 

5. Μεριμνά για την τήρηση των κανόνων ασφαλείας για 
το κοινό, σε σημεία τεχνικών έργων που δεν έχουν περα- 
τωθεί οι εργασίες από τα συνεργεία. 

Οι εργασίες με τις οποίες ασχολούνται τα συνεργεία αυ¬ 
τά και οι διαδικασίες που τηρούνται είναι οι ακόλουθες: 

α) Ανεύρεση και επισκευή εμφανών και αφανών διαρ¬ 
ροών στο δίκτυο. 

β) Διαδικασία αποζημίωσης σε περίπτωση προκλήσεων 
ζημιών σε κινητές και ακίνητες περιουσίες τρίτων από 
διαρροή του δικτύου. 

γ) Υδροδότηση βιοτεχνιών, βιομηχανιών και οικισμών 
εκτός περιοχής ευθύνης, 
δ) Μετατοπίσεις αγωγών ύδρευσης, 
ε) Λαθροϋδροληψίες. 

στ) Σύνταξη μελέτης και επίβλεψη εργολαβίας μικρών 
έργων. 

ζ) Ενημέρωση σχεδίων με τις επεκτάσεις και τροποποι¬ 
ήσεις του δικτύου. 

η) Κατάρτιση στατιστικών πινάκων δραστηριότητας με 
μηνιαία δελτία εργασιών. 

6. Μεριμνά για την ομαλή λειτουργία των εξωτερικών 
υδραγωγείων, δεξαμενών, υδροληψιών και για την επέ¬ 
κταση τους, χωρίς να αναμειγνύεται στη λειτουργία τους 
από μηχανολογικής ή ηλεκτρονικής άποψης. 

7. Μεριμνά για τη φύλαξη των παραπάνω εγκαταστάσε¬ 
ων. 

Ειδικότερα οι εργασίες του γραφείου διακρίνονται: 


α) Σε τακτικές εργασίες συντήρησης και επιθεωρήσεων 
τηρώντας σχετικό βιβλίο μητρώο. 

β) Σε έκτακτες εργασίες που οφείλονται σε διαρροές 
και υδροδοτήσεις, οι οποίες και εκτελούνται σύμφωνα με 
τις διαδικασίες που έχουν αναφερθεί στο γραφείο αυτό. 

8. Συνδέσεις με το δίκτυο ύδρευσης. 

9. Αντικαταστάσεις, επανασυνδέσεις, διακλαδώσεις και 
μετατοπίσεις αγωγών ύδρευσης. 

10. Παρακολούθηση καλής λειτουργίας αυτών με τους 
τακτικούς περιοδικούς ελέγχους. 

11. Ενημέρωση βιβλίου μητρώων σχετικού με τις συν¬ 
δέσεις των δικτύων ύδρευσης. 

Άρθρο 18ο 

ΓΡΑΦΕΙΟ ΔΙΚΤΥΩΝ ΑΠΟΧΕΤΕΥΣΗΣ 
Ασχολείται με την λειτουργία, συντήρηση, επισκευή και 
έλεγχο του δικτύου αποχέτευσης. 

Στις αρμοδιότητες είναι: 

1. Ο έλεγχος της ομαλής λειτουργίας του δικτύου δια¬ 
σφαλίζεται με προγραμματισμένους καθαρισμούς, αυτο¬ 
ματισμό και αποκατάσταση βλαβών. 

2. Η επισκευή υφιστάμενων αγωγών και φρεατίων και 
κατασκευή μικροέργων. 

3. Οι συνδέσεις όλων των κατηγοριών ακινήτων. 

4. Η μέριμνα για παρακολούθηση της λειτουργίας των 
δικτύων. 

5. Συντήρηση και επισκευή των βλαβών των φρεατίων 
εκτροπής με θυροφράγματα και κάθε ειδικού φρεατίου 
ασχέτως της λειτουργίας του σε τακτά χρονικά διαστή¬ 
ματα. 

6. Συντήρηση και επισκευή των αντλιοστασίων του 
Κ.Α.Α έτσι ώστε να διασφαλίζεται η ομαλή λειτουργία 
τους όλο το 24ώρο. 

7. Συνδέσεις με το δίκτυο αποχέτευσης. 

8. Αντικαταστάσεις, επανασυνδέσεις, διακλαδώσεις και 
μετατοπίσεις αγωγών αποχέτευσης. 

9. Παρακολούθηση καλής λειτουργίας αυτών με τακτι¬ 
κούς περιοδικούς ελέγχους. 

10. Ενημέρωση βιβλίου μητρώου σχετικού με τις συνδέ¬ 
σεις των δικτύων αποχέτευσης. 

Άρθρο 19ο 

ΓΡΑΦΕΙΟ Η/ΜΗΧΑΝΟΛΟΓΙΚΩΝ ΕΓΚΑΤΑΣΤΑΣΕΩΝ 

Μεριμνά για την εγκατάσταση, συντήρηση, επισκευή 
και λειτουργίατων ηλεκτρομηχανολογικών εγκαταστάσε¬ 
ων της επιχείρησης. 

Το γραφείο Λειτουργίας & Συντήρησης Η/Μ Εγκατα¬ 
στάσεων συγκροτούν: 

1. Το συνεργείο λειτουργίας αντλιοστασίων που: 

> Μεριμνά για τη συνεχή λειτουργία των αντλιοστα¬ 
σίων όλο το 24ώρο και όλες τα τις μέρες του χρόνου. 

> Επιβλέπει την λειτουργία και μεριμνά για τη συντή¬ 
ρηση των συγκροτημάτων άντλησης. 

> Συντάσσει το πρόγραμμα εργασίας (βάρδια) όλων 
των αντλιοστασίων. 

> Μεριμνά για βλάβες που παρουσιάζονται στα συ¬ 
γκροτήματα, αποκαθίστανται από το συνεργείο μηχανο¬ 
λογικών ή ηλεκτρολογικών επισκευών ανάλογα με το εί¬ 
δος της βλάβης. 

2. Το Γενικό Συνεργείο επισκευών, κατασκευών μηχα¬ 
νολογικών εγκαταστάσεων που: 

> Μεριμνά για τη συντήρηση και επισκευή βλαβών μη¬ 
χανολογικών εγκαταστάσεων. 


> Μεριμνά για την εγκατάσταση νέων μηχανολογικών 
συγκροτημάτων. 

> Μεριμνά για τις σιδηρές και ξυλουργικές εργασίες. 
Υπάρχει αποθήκη υλικών και εργαλείων στην οποία φυ¬ 
λάσσονται τα εργαλεία για να είναι διαθέσιμα και εύχρη¬ 
στα και εισηγείται για την προμήθεια εργαλείων, υλικών 
και εξαρτημάτων που χρειάζονται. 

3. Το συνεργείο ηλεκτρολογικών εγκαταστάσεων που: 

> Μεριμνά για την συντήρηση ηλεκτρολογικών εγκα¬ 
ταστάσεων. 

> Μεριμνά για την εκτέλεση νέων ηλεκτρολογικών 

εγκαταστάσεων. , , 

> Μεριμνά για άμεση επέμβαση και επισκευή βλαβών η 
αντικατάσταση ανταλλακτικών. 

> Μεριμνά για τις επιθεωρήσεις. 

Αναθέτει σε εξωτερικό συνεργείο, αντιπροσωπεία ή 
βιομηχανία την επισκευή διαφόρων συσκευών που το συ¬ 
νεργείο αδυνατεί να επισκευάσει με τα μέσα που διαθέτει. 

Όλα τα συνεργεία εισηγούνται για την προμήθεια απα¬ 
ραίτητων υλικών και εργαλείων. 

Πραγματοποιούνται όλες οι εργασίες γραφικής φύσης 
(τήρηση στατιστικών στοιχείων, προγράμματα και κατα¬ 
στάσεις εργασιών, πρωτόκολλα ΔΕΗ), που είναι απαραί¬ 
τητες για την καλή λειτουργία των συνεργείων. 

Άρθρο 20ο 

ΓΡΑΦΕΙΟ ΚΙΝΗΣΗΣ & ΑΣΦΑΛΕΙΑΣ 

Μεριμνά για την κάλυψη των αναγκών της επιχείρησης 
σε μεταφορικά μέσα και φροντίδα για τον τεχνικό έλεγχο, 
την συντήρηση, επισκευή και ομαλή λειτουργία αυτών και 
των μηχανημάτων της επιχείρησης. 

1. Επιμελείται τον ορθολογικό προγραμματισμό ανάλο¬ 
γα με τις ανάγκες της επιχείρησης, την διάθεση των οχη¬ 
μάτων και μηχανημάτων της επιχείρησης ύστερα από επι¬ 
λογή προτεραιοτήτων και αξιολόγηση των αναγκών. 

2. Συντάσσει σε συνεργασία με τον Προϊστάμενο του 
Τμήματος τις τεχνικές προδιαγραφές για προμήθεια ή μί¬ 
σθωση οχημάτων ή μηχανημάτων και τις προωθεί στο 
γραφείο Προμηθειών, Διαχείρισης Υλικών & Αποθηκών. 
Εισηγείται για την απόσυρση οχημάτων ή μηχανημάτων. 

3. Παρακολουθεί την καλή συντήρηση και καθαριότητα 
των οχημάτων και μηχανημάτων εκ μέρους των οδηγών. 
Διαπιστώνει αν η φθορά των οχημάτων και μηχανημάτων 
οφείλεται σε κακή χρήση τους ή όχι. 

4. Θέτει σε εφαρμογή την διαδικασία επισκευής σε πε¬ 
ρίπτωση βλάβης που ακινητοποιεί τα οχήματα και μηχα¬ 
νήματα ενημερώνοντας ταυτόχρονα τον Προϊστάμενο 
του Τμήματος. Η επισκευή μπορεί να γίνει είτε από συ¬ 
νεργείο της επιχείρησης ή από ιδιωτικό εξωτερικό συνερ¬ 
γείο με απόφαση του Γενικού Διευθυντή μετά από πρότα¬ 
ση του Προϊστάμενου του Τμήματος. 

5. Ελέγχει το κανονικό των δρομολογίων και την κανονι¬ 
κή κατανάλωση καυσίμων και ενημερώνει τους οδηγούς 
με όλες τις αποφάσεις που αφορούν την κίνηση και συ¬ 
ντήρηση των οχημάτων και μηχανημάτων. 

6. Μεριμνά για τον έγκαιρο ανεφοδιασμό των οχημάτων 
και μηχανημάτων σε καύσιμα και λιπαντικά, ώστε απο- 
φεύγοντας κάθε καθυστέρηση στην χρησιμοποίηση 
τους. 

7. Μεριμνά για την ασφάλιση των οχημάτων και μηχανη¬ 
μάτων. 

8. Μεριμνά για την εξασφάλιση μεταφορικού μέσου στο 
συνεργείο επιφυλακής. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19201 


9. Μεριμνά για τη φύλαξη των εγκαταστάσεων της επι¬ 
χείρησης. 

10. Αστυνόμευση χειμάρρων, παρακολούθηση του ιδιο¬ 
κτησιακού καθεστώτος αυτών και γενικά αντικείμενα μη 
εμπίπτοντα στην λειτουργικότητά τους 

11. Μεριμνά για την καθαριότητα των χώρων και εγκα¬ 
ταστάσεων της επιχείρησης. 

Άρθρο 21ο 

ΤΜΗΜΑ ΕΛΕΓΧΟΥ - ΥΓΙΕΙΝΗΣ 

Είναι υπεύθυνο για τον Χημικό και Υγειονομικό Έλεγχο 
νερού και υδάτινου περιβάλλοντος, εργαστηριακές ανα¬ 
λύσεις πόσιμου νερού. Ποιοτικός έλεγχος αποβλήτων, 
καθορισμός ποιότητας και λοιπών προϋποθέσεων σύνδε¬ 
σης με το δίκτυο υπονόμων της επιχείρησης των βιομη¬ 
χανικών μονάδων και χώρων άλλων ανθρώπινων δραστη¬ 
ριοτήτων. 

Συγχρόνως στις αρμοδιότητες του είναι: 

1. Έλεγχος για τον τεχνικό καθαρισμό του πόσιμου νε¬ 
ρού σε 24ωρη βάση. 

2. Ημερήσιος έλεγχος της ποιότητας του νερού στα διά¬ 
φορα στάδια επεξεργασίας και στα σημεία ελέγχου τίθε¬ 
ται το νερό στη διάθεση του καταναλωτή. 

3. Οργάνωση και εκτέλεση υγειονομικών αναγνωρίσε¬ 
ων του υδάτινου περιβάλλοντος και του συστήματος 
ύδρευσης, ώστε να αποφεύγεται κάθε υγειονομικός κίν¬ 
δυνος. 

4. Ημερήσιος έλεγχος της κανονικής απολύμανσης από 
αντιπροσωπευτικά σημεία του δικτύου διανομής για την 
αποτελεσματικότερη προστασία της δημόσιας υγείας. 

5. Μέριμνα για τον περιοδικό έλεγχο της ποιότητας του 
πόσιμου νερού ως προς τις παραμέτρους που προσδιορί¬ 
ζουν την καταλληλότητα αυτού από τις πηγές υδρολη¬ 
ψίας και από το δίκτυο. 

6. Ημερήσια ανάλυση δειγμάτων από το δίκτυο διανο¬ 
μής- 

7. Υγειονομική έρευνα για τον εντοπισμό εστιών ρύπαν¬ 
σης - μόλυνσης σε αυτό. 

8. Έλεγχος των μελετών εγκαταστάσεων προεπεξερ- 
γασίας αποβλήτων των Βιομηχανικών μονάδων, ώστε να 
πληρούνται οι σχετικοί όροι και προϋποθέσεις. 

9. Συνεχής παρακολούθηση της ποιότητας των Βιομη¬ 
χανικών αποβλήτων και ασπκών λυμάτων που διοχετεύο¬ 
νται στις Εγκαταστάσεις Επεξεργασίας. 

10. Δειγματοληψίες και αναλύσεις των λυμάτων - -απο¬ 
βλήτων από τις βιομηχανίες το δίκτυο και την Ε.Ε.Λ. 

11. Χημικές αναλύσεις. 

12. Αξιοποίηση της ιλύος και επαναχρησιμοποίηση των 
υγρών αποβλήτων. 

13. Παρακολούθηση της Εθνικής και Κοινοτικής Νομο¬ 
θεσίας για το περιβάλλον και ανάλυση - ενημέρωση των 
υπολοίπων τμημάτων για τις τυχόν επιπτώσεις στη λει¬ 
τουργία της επιχείρησης. 

14. Συμμετοχή στην επίβλεψη ερευνητικών προγραμ¬ 
μάτων. 

15. Αξιολόγηση μελετών περιβαλλοντικών επιπτώσεων 
των βιομηχανιών. 

16. Πληροφόρηση άλλων φορέων και συνεργασία σχε¬ 
τικά με περιβαλλοντικά θέματα. 

17. Σύνταξη κανονισμών σύνδεσης βιομηχανιών με το 
δίκτυο και τις εγκαταστάσεις επεξεργασίας λυμάτων. 

18. Συνεργασία με φορείς περιβάλλοντος Ελληνικούς 
και Διεθνείς. 


Άρθρο 22ο 

ΔΙΕΥΘΥΝΤΗΣ ΔΙΟΙΚΗΤΙΚΗΣ ΚΑΙ ΟΙΚΟΝΟΜΙΚΗΣ 
ΥΠΗΡΕΣΙΑΣ 

Ο Διευθυντής Δ.Ο.Υ προίσταται της Διοικητικής και Οι¬ 
κονομικής Υπηρεσίας συντονίζοντας τις εργασίες τους 
και είναι υπεύθυνος απέναντι στον Γενικό Δ/ντή για τις 
πράξεις ή και τις παραλήψεις των υπηρεσιών που προϊ- 
σταται. 

Είναι υπεύθυνος: 

> Για τη σύνταξη του προϋπολογισμού της Επιχείρη¬ 
σης. 

> Για τη σύνταξη του ισολογισμού καιτωνπάσης φύσε- 
ως οικονομικών καταστάσεων της Επιχείρησης. 

> Για τη σύνταξη της ετήσιας απογραφής των πάσης 
φύσεως περιουσιακών στοιχείων της Επιχείρησης η 
οποία πρέπει να έχει συντελεσθεί μέσα σε ένα μήνα από 
τη λήξη του ημερολογιακού έτους. 

> Για την εισήγηση των προγραμμάτων επενδύσεων 
της Δ.Ε.Υ.Α.Γ καθώς και της τιμολογιακής πολιτικής της 
Επιχείρησης. 

> Για την εισήγηση και κατάρτιση των περιοδικών προ¬ 
ϋπολογισμών της επιχείρησης και την κανονική τήρησή 
τους, την κατάρτιση μηνιαίων και τριμηνιαίων ταμειακών 
προϋπολογισμών καθώς και την κατάρτιση εβδομαδιαίων 
προϋπολογιζόμενων εισπράξεων και πληρωμών αφού λά¬ 
βει υπόψη τα στοιχεία που του παρέχουν τα αρμόδια τμή¬ 
ματα. 

> Για την σύνταξη της συγγραφής υποχρεώσεων και 
τους όρους της διακήρυξης των διαγωνισμών που αφο¬ 
ρούν την προμήθεια μηχανών γραφείου, Η/Υ και συστη¬ 
μάτων, γραφικής ύλης, εντύπων, ειδών καθαριότητας και 
λοιπών ειδών διοικητικής φύσης. 

> Για την εποπτεία και την καλή εξυπηρέτηση των κα¬ 
ταναλωτών. 

> Για την εποπτεία των τμημάτων της αρμοδιότητας 
του όπως του Λογιστηρίου, του Ταμείου, της αποθήκης, 
και των διαδικασιών προμηθειών της Δ.Ε.Υ.Α.Γ, του γρα¬ 
φείου καταναλωτών, του γραφείου προσωπικού, του γρα¬ 
φείου υδρομετρητών, του γραφείου υδραυλικών καθώς 
και κάθε τμήματος της αρμοδιότητας του. 

> Για την παρακολούθηση της αποδοτικότητας του 
προσωπικού της Δ.Ο.Υ και τη σύνταξη των εκθέσεων ατο¬ 
μικής αξιολόγησης. 

> Για τον γενικό έλεγχο εκτέλεσης των πάσης φύσεως 
εργασιώντης υπηρεσίας, σύμφωνα με τους αντίστοιχους 
κανονισμούς. 

> Για την τήρηση των διατάξεων του Ο.Ε.Υ. καθώς επί¬ 
σης και του κανονισμού διαχείρισης και προμηθειών της 
Επιχείρησης. 

> Για οποιοδήποτε ζήτημα οικονομικής φύσεως γΓ αυ¬ 
τό και διενεργεί τακτικά έλεγχο σε κάθε τμήμα της Οικο¬ 
νομικής Υπηρεσίας. 

Ο Διευθυντής της Δ.Ο.Υ. 

Ελέγχει και υπογράφει τα διάφορα τιμολόγια για προ¬ 
μήθειες και εκτέλεση εργασιών. Επίσης θεωρεί τα τιμο¬ 
λόγια των προμηθευτών κατά εξουσιοδότηση του Γενικού 
Δ/ντή. 

> Ελέγχει, και υπογράφει τα εντάλματα πληρωμών, τα 
γραμμάτια είσπραξης, τα δελτία συμψηφιστικών εγγρα¬ 
φών καθώς και τα δικαιολογητικά που τα συνοδεύουν. Με 
εξουσιοδότηση του Γενικού Δ/ντή θεωρεί τα εντάλματα 
πληρωμής. 


> Ελέγχει καθημερινά το ταμείο και φροντίζει για την 
σωστή χρηματοοικονομική διαχείριση αυτού και φροντί¬ 
ζει ώστε να υπάρχουν μικρά ταμειακά υπόλοιπα. 

> Ελέγχει και παρακολουθεί την ομαλή είσπραξη όλων 
των απαιτήσεων της Επιχείρησης. 

> Φροντίζει για την κανονική είσπραξη και έγκαιρη από¬ 
δοση των λογαριασμών Δημοσίου, των Ασφαλιστικών τα¬ 
μείων και λοιπών τρίτων. 

> Φροντίζει για την παρακολούθηση απορρόφησης πι¬ 
στώσεων και χρηματοδοτήσεων ενημερώνοντας τον Γενι¬ 
κό Δ/ντή. 

> χρησιμοποιεί οποιονδήποτε από το προσωπικό της 
Υπηρεσίας του για την εκτέλεση κάθε άλλης, συναφούς 
με την ειδικότητα του, εργασίας ανάλογα με τις ανάγκες 

που παρουσιάζονται σε κάθε τμήμα. 

> Παραλαμβάνει την εισερχόμενη αλληλογραφία και 
κατανέμει αυτή στα αρμόδια τμήματα. 

> Καταρτίζει με την βοήθεια των προϊσταμένων της Δι¬ 
οικητικής και Οικονομικής Υπηρεσίας το ενημερωτικό 
τεύχος όπως ορίζει το άρθρο 10 του Ν. 1069/80. 

> Μετέχει σε συνεδριάσεις του Δ.Σ εφόσον το ζητήσει 
ο Πρόεδρος. 

> Τον Διευθυντή Δ.Ο.Υ. απουσιάζοντα ή κωλυόμενο 
αναπληρώνει προϊστάμενος τμήματος της Υπηρεσίας κα¬ 
τόπιν αποφάσεως του Δ/κου Συμβουλίου. 

Άρθρο 23ο 

ΠΡΟΪΣΤΑΜΕΝΟΣ ΤΜΗΜΑΤΟΣ ΔΙΟΙΚΗΤΙΚΟΥ- 
ΠΡΟΣΩΠΙΚΟΥ 

Ο Προϊστάμενος του τμήματος Διοικητικού-Προσωπι- 
κού έχει την ευθύνη του Διοικητικού τμήματος. Η διοίκη¬ 
ση για την αποδοτική άσκηση των αρμοδιοτήτων αυτών 
και σύμφωνα με τις ισχύουσες διαδικασίες ανήκει στην 
ευθύνη του Προϊσταμένου του Τμήματος. 

Είναι υπεύθυνος: 

> Απέναντι στον Δ/ντή Δ.Ο.Υ. για τις πράξεις ή και πα¬ 
ραλήψεις του τμήματός του. 

> Για θέματα του προσωπικού που απασχολούνται στην 
επιχείρηση. 

> Παρακολουθεί την υπηρεσιακή κατάσταση του προ¬ 
σωπικού και εισηγείται για κάθε θέμα που αναφέρεται σε 
αυτή είτε αυτεπάγγελτα, είτε με αίτηση του ενδιαφερομέ¬ 
νου, είτε γιατί νεώτερες διατάξεις έχουν επιφέρει μετα¬ 
βολές της νομοθεσίας για τις ασφαλιστικές διατάξεις 
όλων των ασφαλιστικών οργανισμών. 

> Τηρεί μητρώο ευρετήριο ατομικών φακέλων για όλο 
το προσωπικό αδιακρίτως σχέσεως εργασίας που μηνιαί- 
ως ενημερώνεται για τις αλλαγές. 

> Ενημερώνει την μισθοδοσία για τις υπηρεσιακές με¬ 
ταβολές που επηρεάζουν την μισθοδοσία. 

> Μεριμνά για την πιστή εφαρμογή του ωραρίου και 
προβαίνει στις νόμιμες περικοπές για το χρόνο μη παρο¬ 
χής υπηρεσίας αδιακρίτως αιτίας. Συντάσσει τον προ¬ 
γραμματισμό υπερωριακής απασχόλησης του προσωπι¬ 
κού. 

> Μεριμνά για την χορήγηση αδειών κανονικών, αναρ- 
ρωτικών, άνευ αποδοχών, γονικών, συνδικαλιστικών, κυή- 
σεως και φοιτητικών και τηρεί ενημερωτικό αρχείο. Συ¬ 
ντάσσει το ετήσιο πρόγραμμα αδειών. 

> Επιμελείται για κάθε θέμα που αναφέρεται σε έξοδα 
κινήσεως, παραστάσεως ή οδοιπορικά του συνόλου του 
προσωπικού της επιχείρησης, εκδίδει τις αναγκαίες δα¬ 
πάνες και ενημερώνει την μισθοδοσία. 


> Προβαίνει στις νόμιμες ενέργειες για την πρόσληψη 
εποχιακού προσωπικού, συντάσσει τις συμβάσεις και με¬ 
ριμνά για την αναγγελία πρόσληψης και λήξης των συμ¬ 
βάσεων. 

> Εκδίδει τις βεβαιώσεις που έχουν σχέση με την υπη¬ 
ρεσιακή κατάσταση του προσωπικού που υπηρετεί ή αυ¬ 
τού που αποχώρησε ή τρίτων μετά από αίτηση του ενδια¬ 
φερομένου ή αυτεπάγγελτα εφόσον ορίζεται από νόμο ή 
κανονισμό. 

> Επιμελείται για κάθε θέμα που αναφέρεται στην έξο¬ 
δο προσωπικού από την επιχείρηση, υπολογίζει την απο¬ 
ζημίωση που αναλογεί, εφόσον δικαιούται και εκδίδει τις 

καταστάσεις για την αποζημίωση αυτή. 

> Συντάσσει τις μισθολογικές καταστάσεις. 

> Εκδίδει τις ετήσιες βεβαιώσεις αποδοχών του προ¬ 
σωπικού, επιμελείται και εισηγείται την βελτίωση του συ¬ 
στήματος μισθοδοσίας και παρέχει στοιχεία για την κα¬ 
τάρτιση των συλλογικών συ μβάσεων. 

> Εκδίδει κάθε βεβαίωση που αφορά τα στοιχεία μι¬ 
σθοδοσίας και τις κρατήσεις προς τα ασφαλιστικά ταμεία 
τόσο των υπηρετούντων όσο και των συνταξιοδοτηθέ- 
ντων υπαλλήλων: 

> Αποζημίωση των εξερχόμενωντης επιχείρησης υπαλ¬ 
λήλων. 

> Έξοδα ταξιδιών, εκτός έδρας αποζημιώσεις, λοιπά 
γενικά έξοδα μη ειδικώς καθορισμένα. 

> Έξοδα κίνησης και κάθε έξοδο που αφορά το προ¬ 
σωπικό. 

> Ο Προγραμματισμός, οργάνωση και εκτέλεση εκπαι¬ 
δευτικών προγραμμάτων, για την συνεχή και σύγχρονη 
επαγγελματική κατάρτιση του προσωπικού, ώστε να μπο¬ 
ρούν οι εργαζόμενοι να ανταποκριθούν στις απαιτήσεις 
του αντικειμένου εργασίας τους και στις νέες τεχνολο- 

Υ > Παρακολουθεί τις μεταβολές της νομοθεσίας για τις 
ασφαλιστικές διατάξεις όλων των ασφαλιστικών οργανι¬ 
σμών. 

> Για τη σύνταξη της αλληλογραφίας και για τη διεκπε¬ 
ραίωση αυτής. 

> Τον Προϊστάμενο Διοικητικού τμήματος αναπληρώνει 
ο υπεύθυνος του γραφείου Προσωπικού εφόσον διαθέτει 
τα κατάλληλα προσόντα, κατόπιν αποφάσεως του Δ/ντή 
Διοικητικών και Οικονομικών Υπηρεσιών. 

Στις υποχρεώσεις του είναι η μέριμνα όλων των υπηρε¬ 
σιακών και μισθολογικών θεμάτων που αφορούν το τακτι¬ 
κό και επί συμβάση προσωπικό της επιχείρησης , προ¬ 
γραμματισμός, οργάνωση και εκτέλεση εκπαιδευτικών 
προγραμμάτων. 

Άρθρο 24ο 

ΠΡΟΪΣΤΑΜΕΝΟΣ ΟΙΚΟΝΟΜΙΚΟΥ ΤΜΗΜΑΤΟΣ 

Ο Προϊστάμενος του Οικονομικού Τμήματος έχει την 
ευθύνη του Οικονομικού Τμήματος. Η διοίκηση για την 
αποδοτική άσκηση των αρμοδιοτήτων αυτών και σύμφω¬ 
να με τις ισχύουσες διαδικασίες ανήκει στην ευθύνη του 
Προϊσταμένου του τμήματος. 

Είναι υπεύθυνος: 

> Απέναντι στον Διευθυντή Δ.Ο.Υ. για τις πράξεις ή και 
παραλήψεις του τμήματος. 

> Για θέματα οικονομικής φύσεως της Επιχείρησης. 

> Για την σύνταξη του Ισολογισμού και των συναφών οι¬ 
κονομικών καταστάσεων σε συνεργασία μετον Διευθυντή 
Δ.Ο.Υ. 

> Τον Προϊστάμενο Οικονομικού Τμήματος αναπληρώ¬ 
νει ο υπεύθυνος του γραφείου Λογιστηρίου εφόσον δια¬ 
θέτει τα κατάλληλα προσόντα, κατόπιν απόφασης του Δι¬ 
ευθυντή Διοικητικών και Οικονομικών Υπηρεσιών. 

Άρθρο 25ο 

ΓΡΑΦΕΙΟ ΛΟΓΙΣΤΗΡΙΟΥ 

Μεριμνά για τη λογιστική παρακολούθηση και διεκπε¬ 
ραίωση των εσόδων και εξόδων της επιχείρησης, την πα¬ 
ρακολούθηση του προϋπολογισμού, καθώς επίσης για 
τον έλεγχο υλοποίησης αυτών, 

Είναι υπεύθυνο για την: 

1. Έκδοση χρηματικών ενταλμάτων πληρωμών και επι¬ 
ταγών. 

2. Έκδοση γραμματίων είσπραξης. 

3. Μεριμνά για την εμπρόθεσμη είσπραξη και απόδοση 
υπέρ τρίτων πόσης φύσεως κρατήσεων, φόρων και χαρ¬ 
τοσήμων. 

4. Παρακολούθηση Φ.Π.Α. 

5. Τήρηση στατιστικών οικονομικών στοιχείων. 

6. Σύνταξη αλληλογραφίας σε θέματα οικονομικά. 

7. Σύνταξη ισολογισμού, γενικής εκμετάλλευσης, απο¬ 
τελεσμάτων χρήσης, διάθεσης αποτελεσμάτων σε συ¬ 
νεργασία με τον Δ/ντή Οικονομικών. 

8. Παρακολούθηση και εκτέλεση ετήσιου προϋπολογι¬ 
σμού και μέριμνα για τις επιβαλλόμενες αναμορφώσεις 
αυτού. 

9. Έλεγχος υλοποίησης προϋπολογισμού. 

10. Ενεργεί το σύνολο των πληρωμών και εισπράξεων 
της επιχείρησης ανεξαρτήτου αιτίας, μεριμνά για την εί¬ 
σπραξη των οφειλών και θέτει υπόψη των ανωτέρων κάθε 
περίπτωση οφειλής που πρέπει να συζητηθεί. 

11. Επιμελείται την τήρηση των προβλεπόμενων βιβλίων 
ταμείου, την συνεχή ενημέρωση αυτών σύμφωνα με τα 
προβλεπόμενα από τον νόμο. 

12. Συντάσσει ημερήσια κατάσταση ταμείου, τηρεί τα 
προβλεπόμενα από το νόμο λογιστικά βιβλία και στοιχεία, 
τα οποία και θέτει υπόψη των ανωτέρων. 

13. Εκτελείτην μισθοδοσία του προσωπικού. 

Άρθρο 26ο 
ΓΡΑΦΕΙΟ ΤΑΜΕΙΟΥ 

Το Γραφείο Ταμείου είναι υπεύθυνο για κάθε είδους τα¬ 
μειακή κίνηση. 

Στην αρμοδιότητάτου είναι: 

>■ Εκδίδει τα γραμμάτια είσπραξης των διαφόρων εσό¬ 
δων της Επιχείρησης 

»- Εκκαθαρίζει τις οφειλές των πελατών και εισηγείται 
τη λήψη αναγκαστικών μέτρων κατά των οφειλετών. 

>■ Τηρεί τα υπό του νόμου προβλεπόμενα βιβλιά εσό¬ 
δων - εξόδων και καταρτίζει τους μηνιαίους και ετήσιους 
λογαριασμούς εσόδων - εξόδων. 

»- Ενεργεί το σύνολο των πληρωμών της επιχείρησης. 

>■ Ελέγχει τη νομιμότητα των ενταλμάτων πληρωμής 
ως προς την έκδοση και υπογραφή τους. 

»- Τηρεί αναλυτικό ημερολόγιο ταμείου 

>- Συνεργάζεται με το Λογιστήριο για την ενημέρωση 
όλων των λογιστικών βιβλίων της Επιχείρησης. 

Άρθρο 27ο 

ΓΡΑΦΕΙΟ ΠΡΟΜΗΘΕΙΩΝ - ΑΠΟΘΗΚΗΣ 

Μεριμνά για την προμήθεια υλικών και εφοδίων, την 
αποθήκευση και φύλαξη, διαχείριση και συνπίρηση αυ¬ 


τών, με τρόπο ώστε να εξασφαλίζεται η καλή και αποδοτι¬ 
κή λειτουργία της επιχείρησης. 

ΠΡΟΜΗΘΕΙΑ 

Προβαίνει σε συνεργασία με τον Προϊστάμενο του Τμή- 
ματος στο οποίο ανήκει και τον Διευθυντή Διοικητικών και 
Οικονομικών Υπηρεσιών σε: 

1. Κατάρτιση ενιαίου προγράμματος προμηθειών της 
επιχείρησης συνοδευόμενο από έκθεση αιτιολόγησης 
της σκοπιμότητας αυτών. 

2. Επιβλέπει την διαδικασία προκήρυξης διαγωνισμών, 
αξιολόγησης προσφορών και σύναψης συμβάσεων σύμ¬ 
φωνα με τις ισχύουσες διατάξεις για την προμήθεια υλι¬ 
κών ή αναλώσιμων. Διευκρινίζεται ότι η σύνταξη των ειδι¬ 
κών όρων των προμηθειών ή εργασιών ανήκει στο τμήμα 
εκείνο της επιχείρησης που προκάλεσε την ενέργεια. 

3. Μεριμνά για την συγκρότηση επιτροπών για την διε¬ 
νέργεια διαγωνισμών και για την παραλαβή των υλικών. 

4. Μεριμνά για την σύνταξη των πρακτικών των παρα¬ 
πάνω επιτροπών. 

ΔΙΑΧΕΙΡΙΣΗ ΥΛΙΚΩΝ ΚΑΙ ΑΠΟΘΗΚΗΣ 

1. Έχει την ευθύνη της ορθολογικής διαχείρισης της 
αποθήκης. 

2. Επιμελείται της διαδικασίας εισαγωγής και εξαγωγής 
υλικών από την αποθήκη και διακίνηση τους. 

3. Επιμελείται της έκδοσης παραστατικών για όλες τις 
διακινήσεις υλικών από και προς την αποθήκη. 

4. Επιμελείται την τήρηση και εφαρμογή κανονισμού 
διαχείρισης υλικών, με συγκροτημένο μηχανογραφικό 
σχέδιο. 

5. Μεριμνά για την εκποίηση άχρηστου ή παλαιού υλι¬ 
κού, αφού πρώτα συγκροτηθεί επιτροπή η οποία θα απο¬ 
φασίσει για το υλικό αυτό και θα ενεργήσει για την επω¬ 
φελέστερη αξιοποίηση ή την νομότυπη καταστροφή του. 

Άρθρο 28ο 

ΠΡΟΪΣΤΑΜΕΝΟΣ ΤΜΗΜΑΤΟΣ ΚΑΤΑΝΑΛΩΤΩΝ 

Ο Προϊστάμενος τμήματος καταναλωτών έχει την ευθύ¬ 
νη του τμήματός του. Η διοίκηση για την αποδοτική άσκη¬ 
ση των αρμοδιοτήτων αυτών και σύμφωνα με τις ισχύου- 
σες διαδικασίες ανήκει στην ευθύνη του Προϊσταμένου 
του Τμήματος. 

Είναι υπεύθυνος: 

> Απέναντι στον Δ/ντή Δ.Ο.Υ για τις πράξεις ή και πα¬ 
ραλήψεις του τμήματός του. Πρός τον σκοπό αυτόν ενη¬ 
μερώνει καθημερινά τον Διευθυντή Δ.Ο.Υ. για όλα τα συμ- 
βαίνοντα στο τμήμα του. 

> Ο Προϊστάμενος Τμήματος Καταναλωτών υποχρεω¬ 
τικά διενεργεί ελέγχους δειγματοληπτικής φύσης στα βι¬ 
βλία των υδρομετρητών και συντάσσει πρωτόκολλο το 
οποίο και παραδίδει στον Διευθυντή Δ.Ο.Υ. 

> Για θέματα πάσης φύσεως που αφορούν τους κατα¬ 
ναλωτές. 

> Τον Προϊστάμενο τμήματος Καταναλωτών αναπλη¬ 
ρώνει ο υπεύθυνος του γραφείου μητρώου Καταναλωτών 
εφόσον διαθέτει τα κατάλληλα προσόντα, κατόπιν απο- 
φάσεως του Διευθυντή Διοικητικών και Οικονομικών Υπη¬ 
ρεσιών. 

Άρθρο 29ο 
ΓΡΑΦΕΙΟ ΣΥΝΔΕΣΩΝ 

Μεριμνά για την εξυπηρέτηση των πελατών σε θέματα 
που έχουν σχέση με τον κανονισμό "Υδρευσης - Αποχέ- 



τευσης, για την ικανοποίηση των παραπόνων και αιτημά¬ 
των των πελατών, για την είσπραξη των τελών της επιχεί¬ 
ρησης καθώς και για την έκδοση αδειών σύνδεσης με τα 
δίκτυα ύδρευσης και αποχέτευσης. 

Στις υποχρεώσεις του είναι: 

1. Η συμπλήρωση αιτήσεων για νέα συμβάντα ύδρευ¬ 
σης - αποχέτευσης ή για ακυρώσεις συμβολαίων. 

2. Η κατάρτιση, τροποποίηση και ανάκληση συμβολαί¬ 
ων ύδρευσης - αποχέτευσης καθώς και έκδοση παραστα¬ 
τικών εγγράφων για πληρωμή πάγιων τελών. 

3. Η διεκπεραίωση αιτήσεων που αφορούν παλιούς κα¬ 
ταναλωτές για τυχόν παλιά χρέη. 

4 Η μέριμνα για επιστροφή εγγυήσεων στους κατανα¬ 
λωτές από συμβόλαια που έχουν ακυρωθεί εφόσον δεν 

υπάρχουν υπόλοιπα χρεών. 

5. Η είσπραξη τελών όπως αυτά ορίζονται απο τους κα¬ 
νονισμούς για τις συνδέσεις ύδρευσης - αποχέτευσης. 

6. Η έκδοση παραστατικών δικαιολογητικών των ει¬ 
σπράξεων. , , 

7. Η σύνταξη καταστάσεων ημερήσιων εισπράξεων - 

παρακολούθηση λογαριασμών καταναλωτών. 

8. Η ικανοποίηση παραπόνων και αιτημάτων των κατα¬ 
ναλωτών. Όταν τα παράπονα των καταναλωτών δεν βρί¬ 
σκουν άμεση ικανοποίηση, οι υποθέσεις παρρπέμπονται 
στα αρμόδια τμήματα προς επίλυση. Ο πελάτης ενημε¬ 
ρώνεται εγγράφως για την έκβαση του αιτήματος του. 

9. Εξυπηρετεί τους πελάτες σε θέματα που τους αφο¬ 
ρούν σε πλήρη συνεργασία με τα άλλα γραφεία του τμή¬ 
ματος και παρακολουθούν σε καθημερινή βάση τις καρ¬ 
τέλες των καταναλωτών. 

10. Η τήρηση και ενημέρωση του αρχείου μητρώου κα¬ 
ταναλωτών. , 

11. Η παραλαβή και εξέταση των απαιτουμενων δικαιο- 

λογητικών για την έκδοση αδειών σύνδεσης νέων εγκατα¬ 
στάσεων με το δίκτυο ύδρευσης - αποχέτευσης. 

12. Η χορήγηση βεβαιώσεων για την ύπαρξη ή οχι αγω¬ 
γών μπροστά από συγκεκριμένα οικόπεδα. 

13. Η έκδοση διαπιστωτικής πράξης κατόπιν τεχνικού 
ελέγχου για την εξακρίβωση της δυνατότητας σύνδεσης 
με το δίκτυο των οικοδομών ή άλλων εγκαταστάσεων. 

14 Ο έλεγχος και θεώρηση σχεδίων που αφορούν τις 
συνδέσεις με τα δίκτυα ή τον χώρο των υδρομέτρων και 
επί τόπου έλεγχος για την καταλληλότητα του χώρου αυ¬ 
τού. 

Άρθρο 30ο 

ΓΡΑΦΕΙΟ ΚΑΤΑΜΕΤΡΗΣΕΩΝ 

Στις αρμοδιότητές του είναι η βεβαίωση κατανάλωσης 
και ο έλεγχος των υδρομέτρων, η επαλήθευση ενδείξεων 
υδρομέτρων, ο έλεγχος λειτουργίας αυτών. 

Συγχρόνως είναι υπεύθυνο για την: 

1. Περιοδική λήψη ενδείξεων υδρομετρητών 

2. Συμπλήρωση βιβλίων διαδρομών 

3. Τήρηση βιβλίου - αρχείου υδροληψιών που βρίσκο¬ 
νται ενεργά ή ακυρώθηκαν 

4. Επαλήθευση μη φυσιολογικών ενδείξεων των υδρο¬ 
μέτρων (υπερβολικές ενδείξεις) , 

5. Έλεγχος λειτουργίας υδρομέτρων (μετά από αίτηση) 

6. Επισκευή υδρομέτρων, έλεγχος ευαισθησίας και 
σφάλματος, υδραυλική δοκιμή, έγκαιρη γνωστοποίηση 
των αναγκών σε ανταλλακτικά 

7. Μέριμνα αρχειοθέτησης μητρώου υδρομέτρων 

8. Διανομή αποδείξεων λογαριασμών 


9. Έλεγχος εγκατάστασης υδρομέτρων 

10. Μέριμνα για διακοπές ή επανασυνδέσεις υδροδοτη- 
σης καταναλωτών. 

Είναι υπεύθυνο για την Βεβαίωση κατανάλωσης και έκ¬ 
δοσης λογαριασμών, την παρακολούθηση εξόφλησης 
των λογαριασμών των καταναλωτών, την ενημέρωση μη¬ 
τρώου καταναλωτών. 

Στις αρμοδιότητες του περιλαμβάνεται: 

1. Βεβαίωση και χρέωση των μερίδων των καταναλωτών 
και μεριμνά για την μηχανογραφική έκδοση των αποδεί¬ 
ξεων. 

2.0 έλεγχος των βιβλίων καταναλωτού και καταχώρηση 
αυτών σε καρτέλες των συνδρομητών. 

3. Η έκδοση βεβαιωτικών καταλόγων, κατάστασης τα¬ 
μείου και γενικά κάθε κατάστασης που αφορά τους κατα¬ 
ναλωτές. 

4. Η επαλήθευση μη φυσιολογικών ενδείξεων των υδρο¬ 
μέτρων (υπερβολικές ενδείξεις) 

5. Η τήρηση και ενημέρωση αρχείου μητρώου κατανα¬ 
λωτών. , 

6. Η παρακολούθηση βεβαιωθέντων και εισπραχθεντων 
εσόδων με σκοπό την ενημέρωση του λογιστηρίου. 

7. Η τήρηση αρχείου σε θέματα γραφείου 

8. Η παρακολούθηση ανεξόφλητων λογαριασμών και 
επαναβεβαίωση αυτών σε περίπτωση μη πληρωμής 

9. Η παρακολούθηση διακοπών επανασυνδέσεων υδρο- 
δότησης καταναλωτών. 


ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ ΤΗΣ ΕΠΙΧΕΙΡΗΣΗΣ 

ΚΕΦΑΛΑΙΟ Α' 

ΣΧΕΣΕΙΣ ΠΡΟΣΩΠΙΚΟΥ ΜΕ ΕΠΙΧΕΙΡΗΣΗ 
Άρθρο 31ο 

ΔΙΑΚΡΙΣΕΙΣ ΠΡΟΣΩΠΙΚΟΥ 

1. Το προσωπικό της επιχείρησης διακρίνεται σε τακτι¬ 
κό και έκτακτο. 

Το τ α κ τ ι κ ό προσωπικό είναι εκείνο που καλύπτει τις 
πάγιες ανάγκες της επιχείρησης, κατέχει τις οργανικές 
θέσεις που προβλέπονται από τον παρόντα οργανισμό και 
η υπηρεσιακή και εργασιακή του σχέση και κατάσταση 
ρυθμίζονται από τον Ο.Ε.Υ. 

Το έκτακτο προσωπικό είναι εκείνο που προσλαμ¬ 
βάνεται με σύμβαση εργασίας ορισμένου χρόνου, για την 
κάλυψη και αντιμετώπιση των πρόσκαιρων και έκτακτων 
αναγκών της επιχείρησης. 

2. Η εργασιακή σχέση που συνδέει το προσωπικό με την 
Δ.Ε.Υ.Α.Γ, είναι σχέση εργασίας ιδιωτικού δικαίου, αορί¬ 
στου χρόνου για το τακτικό προσωπικό και ορισμένου 
χρόνου για το έκτακτο. 

Άρθρο 32ο 

ΚΑΛΥΨΗ ΟΡΓΑΝΙΚΩΝ ΘΕΣΕΩΝ 

1. Ο αριθμός των θέσεων του τακτικού προσωπικού κα¬ 
θορίζεται με βάση τις ανάγκες της επιχείρησης. 

2. Για την πλήρωση των οργανικών θέσεων απαιτούνται 
τα προβλεπόμενα από τον παρόντα οργανισμό γενικά 
προσόντα διορισμού σε συνδυασμό με τις διατάξεις του 
Ν 2190/94 όπως αυτός τροποιήθηκε και συμπληρώθηκε 
με τις διατάξεις του Ν. 2527/97 καθώς και κάθε άλλη τρο¬ 
ποποίηση ή συμπλήρωση. 

Επιπλέον κανένα πρόσωπο δεν μπορεί να καταλαβει ορ- 



ΦΕΚ 1504 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19205 


γανική θέση, αν δεν έχει τα απαιτούμενα για κάθε θέση τυ¬ 
πικά και ουσιαστικά προσόντα. 

3.0 προσλαμβανόμενος πριν καλύψει τη σχετική οργα¬ 
νική θέση, διανύει το στάδιο της δοκιμασίας. 

Στο δοκιμαστικό χρονικό διάστημα θεωρείται δόκιμος 
και η εργασιακή του σχέση διέπεται από τον Ο.Ε.Υ. 

4.0 αριθμός των οργανικών θέσεων μπορεί να αυξομει- 
ωθεί ανάλογα με τις υπηρεσιακές ανάγκες. Για τη αυξο¬ 
μείωση των οργανικών θέσεων απαιτείται τροποποίηση 
του Ο.Ε.Υ., μετά από απόφαση του Διοικητικού Συμβου¬ 
λίου της επιχείρησης. 

Άρθρο 33ο 

ΜΗΤΡΩΟ ΠΡΟΣΩΠΙΚΟΥ 

1. Γ ια το προσωπικό της Δ.Ε.Υ.Α.Γ τηρείται μητρώο, που 
περιέχει για κάθε εργαζόμενο τα παρακάτω στοιχεία: 

> Όνομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, όνομα συζύγου, ονόματα 
και χρονολογία γέννησης των παιδιών. 

> Τον αριθμό της απόφασης πρόσληψής του , τα τυπι¬ 
κά και ουσιαστικά προσόντα του, τον κλάδο και την ειδι¬ 
κότητα του, τις θέσεις στις οποίες τοποθετήθηκε από την 
πρόσληψη του , τον αριθμό των αποφάσεων για οικονομι¬ 
κή προαγωγή και λήψη επιδομάτων. 

> Τις πειθαρχικές ποινές και τιμητικές διακρίσεις του, 
καθώς και κάθε είδους άδειες απουσίας. 

2. Το ανωτέρω μητρώο τηρείται και ενημερώνεται με ευ¬ 
θύνη του Γ ραφείου Προσωπικού. 

Άρθρο 34ο 

ΥΠΟΧΡΕΩΣΕΙΣ ΚΑΙ ΚΑΘΗΚΟΝΤΑ ΠΡΟΣΩΠΙΚΟΥ 

Το προσωπικό της επιχείρησης έχει υποχρέωση και κα¬ 
θήκον: 

1. Να γνωρίζει και να τηρεί τις διατάξεις του παρόντος 
Οργανισμού, όπως και κάθε άλλου κανονισμού της Επι¬ 
χείρησης. 

2. Να εκτελεί το υπηρεσιακό του καθήκον με επιμέλεια 
και ευσυνειδησία. 

3. Να διασφαλίζει τα μηχανήματα, εργαλεία, έπιπλα, 
σκεύη, βιβλία και άλλα υπηρεσιακά έγγραφα και στοιχεία, 
όπως και κάθε άλλο περιουσιακό στοιχείο της Επιχείρη¬ 
σης που χρησιμοποιεί για την εκτέλεση της υπηρεσίας 
του. 

4. Να φροντίζει για την καλή συντήρηση των προαναφε- 
ρόμενων περιουσιακών στοιχείων της Επιχείρησης και να 
προβαίνει στις κατάλληλες υπηρεσιακές ενέργειες για 
την καλή συντήρηση, βελτίωση ή αντικατάστασή τους. 

5. Να προσέρχεται έγκαιρα στην υπηρεσία του και να 
αποχωρεί από αυτή μετά την συμπλήρωση του ωραρίου 
εργασίας, όπως αυτό έχει οριστεί από τους αρμόδιους 
της επιχείρησης. 

6. Να ενημερώνει αμέσως τον προϊστάμενο του ή το 
γραφείο προσωπικού της Επιχείρησης σε περίπτωση 
απουσίας λόγω ασθένειας ή άλλης ανώτερης βίας. 

7. Να αναφέρει γραπτά και έγκαιρα στο γραφείο προ¬ 
σωπικού της Επιχείρησης κάθε μεταβολή της ατομικής ή 
οικονομικής του κατάστασης. 

8. Να αναφέρει ιεραρχικά στην υπηρεσία του καθετί που 
από τη φύση της δουλειάς του διαπιστώνει ότι μπορεί να 
προκαλέσει υλική ή ηθική ζημία στην Επιχείρηση. 

9. Να εκτελεί πρόθυμα τις οδηγίες των προϊστάμενων 
του και να συμπεριφέρεται σε όλο ανεξαίρετα το προσω¬ 
πικό με ευγένεια και τον επιβαλλόμενο κατά περίπτωση 
σεβασμό. 


10 Να εκτελεί υποχρεωτικά κάθε εντολή του προϊστα¬ 
μένου του. Μετά την εκτέλεση της εντολής και εφόσον κα¬ 
τά την κρίση του αυτή ήταν πέραν από τις υπηρεσιακές 
του υποχρεώσεις, μπορεί να υποβάλλει τις αντιρρήσεις 
του με γραπτή αναφορά στα αρμόδια πειθαρχικά όργανα, 
τα οποία εξετάζουν την αναφορά και αν κριθεί βάσιμη κι¬ 
νείται η πειθαρχική διαδικασία. 

Η εντολή του προϊσταμένου δεν εκτελείται, όταν: 

> Ο εργαζόμενος θεωρεί ότι η εκτέλεση της θέτει σε σο¬ 
βαρούς κινδύνους την υγεία του. Στην περίπτωση αυτή ο 
Διευθυντής της Υπηρεσίας στην οποία ανήκει ο εργαζό¬ 
μενος, εξετάζει αμέσως και επιτόπια το επικίνδυνο ή μη 
της εντολής, λαμβάνει τα κατάλληλα μέτρα και ενημερώ¬ 
νει γραπτά το Διοικητικό Συμβούλιο για τη λήψη σχετικών 
αποφάσεων. 

> Ο εργαζόμενος έχει τη γνώμη ότι η εντολή που του δό¬ 
θηκε είναι αντίθετη μετονΟ.Ε.Υ. και το συμφέροντης Επι¬ 
χείρησης. Τότε οφείλει αμέσως και χωρίς καθυστέρηση 
που οδηγεί σε ματαίωση της εντολής και ζημία της Επι¬ 
χείρησης, να κάνει γνωστές τις επιφυλάξεις του στο Διευ¬ 
θυντή. 

'Αν ο Γενικός Διευθυντής συμφωνήσει με την εντολή 
τομ Διευθυντή Υπηρεσίας, ο εργαζόμενος υποχρεούται 
να την εκτελέσει και μπορεί να υποβάλλει γραπτή αναφο¬ 
ρά στο αρμόδιο πειθαρχικό όργανο. 

11. Το προσωπικό έχει υποχρέωση τηρώντας την ιε¬ 
ραρχία, να αναφέρεται και να υποβάλλει κάθε αίτηση, σύ¬ 
σταση ή παράπονο για οποιοδήποτε θέμα. 

Επιτρέπεται η παράκαμψη της ιεραρχίας μόνο σε κατε- 
πείγουσες περιστάσεις και με την υποχρέωση της ενημέ¬ 
ρωσης κατά τη σειρά της ιεραρχίας, του αρμόδιου Προϊ¬ 
σταμένου. Ακόμα επιτρέπεται παράκαμψη της ιεραρχίας, 
όταν ο εργαζόμενος μετά την πάροδο ενός μηνός από την 
υποβολή της αίτησης, αναφοράς κ.λ.π., δεν έλαβε απά¬ 
ντηση από τον Προϊστάμενο, στον οποίο απευθύνθηκε. 

Κάθε άλλη υπέρβαση της ιεραρχίας μπορεί να αποτε- 
λέσει πειθαρχικό παράπτωμα. 

12. Κάθε προϊστάμενος είναι υπεύθυνος για την τήρηση 
της πειθαρχίας και την ακριβή εκτέλεση των υπηρεσιακών 
εντολών από τους υφιστάμενους του, παρέχοντας κάθε 
οδηγία και διευκόλυνση για την αρτιότερη εκτέλεση του 
υπηρεσιακού έργου και την αύξηση της παραγωγικότη¬ 
τας γενικότερα. 

13. Κάθε προϊστάμενος έχει υποχρέωση να φροντίζει, 
έτσι ώστε το προσωπικό να γνωρίζει τις ευθύνες και τις 
υποχρεώσεις του, το περιεχόμενο των εγκυκλίων, υπηρε¬ 
σιακών οδηγιών, διαταγών και ανακοινώσεων, που έχουν 
σχέση με την εκτέλεση του υπηρεσιακού καθήκοντος και 
τη γενικότερη συμπεριφορά του προσωπικού. 

ΚΕΦΑΛΑΙΟ Β' 

ΠΡΟΣΛΗΨΗ ΠΡΟΣΩΠΙΚΟΥ 
Άρθρο 35ο 

ΠΡΟΣΛΗΨΗ ΤΑΚΤΙΚΟΥ ΠΡΟΣΩΠΙΚΟΥ 

1. Η πρόσληψη του τακτικού προσωπικού γίνεται εφό¬ 
σον υπάρχουν κενές οργανικές θέσεις και πάγιες ανάγκες 
της επιχείρησης που βεβαιώνονται με γραπτές εισηγή¬ 
σεις του Διευθυντή ή του αρμόδιου Προϊσταμένου. Κάθε 
προσλαμβανόμενος πρέπει να έχει τα προβλεπόμενα από 
τον Ο.Ε.Υ προσόντα της αντίστοιχης ειδικότητας. 

2. Η πρόσληψη του τακτικού προσωπικού γίνεται από το 
Δ.Σ, με τις εκάστοτε προβλεπόμενες νόμιμες διαδικασίες 

, μετά από εισήγηση του Γενικού Δ/ντή και κατόπιν προ¬ 
κήρυξης της θέσης. 

3. Κάθε πρόσληψη είναι δοκιμαστική. Ο χρόνος της δο¬ 
κιμής είναι ένα έτος πραγματικής υπηρεσίας, στη διάρ¬ 
κεια του οποίου με αιτιολογημένη απόφαση του Δ.Σ είναι 
δυνατή η απόλυση, αν ο εργαζόμενος δεν μπορεί να αντα- 
ποκριθεί στα καθήκοντα της ειδικότητας για την οποία 
προσλήφθηκε. Το αργότερο μέσα σε ένα μήνα από τη συ¬ 
μπλήρωση του έτους της δοκιμαστικής υπηρεσίας το Δι- 
οικηπκό Συμβούλιο πρέπει να αποφασίσει για την ένταξη 
στο τακτικό προσωπικό ή την απόλυση του. Αν δεν απο- 
φανθεί, μετά την παρέλευση της παραπάνω προθεσμίαςη 
πρόσληψη γίνεται αυτοδίκαια οριστική. 

Άρθρο 36ο 

ΠΡΟΣΛΗΨΗ ΕΚΤΑΚΤΟΥ ΠΡΟΣΩΠΙΚΟΥ 

Η πρόσληψη έκτακτου προσωπικού γίνεται από το Δ.Σ 
, με τις εκάστοτε προβλεπόμενες νόμιμες διαδικασίες , 
μετά από εισήγηση του Γενικού Δ/ναή. 

Η εισήγηση του Γενικού Δ/ντή πρέπει να αιτιολογεί την 
ανάγκη που επιβάλλει την πρόσληψη του έκτακτου προ¬ 
σωπικού. 

Άρθρο 37ο 

ΓΕΝΙΚΑ ΠΡΟΣΟΝΤΑ ΠΡΟΣΛΗΨΗΣ 

1. Κάθε πρόσωπο που προσλαμβάνεται σε οργανική θέ¬ 
ση πρέπει: 

Να έχει Ελληνική ιθαγένεια ή να είναι πολίτης κράτους 
μέλους της Ευρωπαϊκής Ένωσης και να έχει ηλικία του¬ 
λάχιστο 18 και όχι μεγαλύτερη των 35 ετών για τους Δ.Ε 
και Υ.Ε. 

Να έχει ηλικία όχι μεγαλύτερη των 37 ετών για τους Τ. Ε 
καιΠ.Ε. 

Για τον Γ ενικό Διευθυντή να έχει ηλικία όχι μεγαλύτερη 
των 45 ετών. 

Για το ειδικό επιστημονικό προσωπικό δεν τίθεται όριο 
ηλικίας. 

Να κριθεί ικανό για την εργασία που πρόκειται να προ¬ 
σφέρει ύστερα από εξέταση της υγειονομικής υπηρεσίας 
του ΙΚΑ ή από Γενικό Κρατικό Νοσοκομείο. 

Να έχει τα τυπικά και ουσιασπκά προσόντα της ειδικό¬ 
τητας για την οποία προσλαμβάνεται 
Να μην έχει παραπεμφθεί και δικαστεί ή να μην έχει κα¬ 
ταδικαστεί για κλοπή, ληστεία, απάτη, υπεξαίρεση, εκβία¬ 
ση, πλαστογραφία, απιστία, δωροδοκία, καταπίεση, πα¬ 
ράβαση καθήκοντος. 

12. Για την ανάδειξη της συνδρομής των παραπάνω 
προϋποθέσεων το προσλαμβανόμενο πρόσωπο πρέπει 
να υποβάλλει μαζί με την αίτηση πρόσληψης: 
α) Κυρωμένο Πιστοποιητικό Δήμου ή Κοινότητας 
β) Κυρωμένη Ληξιαρχική πράξη γέννησης 
γ) Κυρωμένο Πιστοποιητικό Στρατολογίας (για τους άν- 
δρες) 

δ) Κυρωμένο Αντίγραφο ποινικού μητρώου 
ε) Κυρωμένο Πιστοποιητικό Εισαγγελίας ότι δεν διώκε¬ 
ται σαν φυγόποινος ή φυγόδικος 
στ) Κυρωμένο Πιστοποιητικό σπουδών ή ειδικότητας ή 
εμπειρίας 

ζ) Υπεύθυνη δήλωση ότι δεν έχει παραπεμφθεί να δικα¬ 
στεί για κάποιο από τα παραπάνω αδικήματα και ότι δεν 
τελεί υπό δικαστική αντίληψη ή απαγόρευση 

η) Υπεύθυνη δήλωση ότι δεν κατέχει άλλη έμμισθη θέ¬ 
ση. 


Αρθρο 38ο 

ΚΩΛΥΜΑΤΑ ΔΙΟΡΙΣΜΟΥ 

1. Η έλλειψη κάποιου από τα απαιτούμενα προσόντα 
πρόσληψης αποτελεί κώλυμα για την πρόσληψη τακτικού 
προσωπικού 

2. Κώλυμα πρόσληψης αποτελεί και η προηγούμενη 
απόλυση για πειθαρχικούς λόγους, από τη θέση υπαλλή¬ 
λου του δημοσίου, ΟΤΑ ή Ν.Π.Δ.Δ. 

3. Η τυχόν παραγραφή αδικήματος από εκείνα που η πα¬ 
ραπομπή ή καταδίκη αποτελεί κώλυμα πρόσληψης δεν αί¬ 
ρει το κώλυμα. Αντίθετα, αίρεται το κώλυμα σε περίπτω¬ 
ση απονομής χάριτος. 

Άρθρο 39ο 

ΠΡΟΣΛΗΨΗ ΚΑΤΑ ΠΑΡΑΒΑΣΗ ΤΟΥ Ο.Ε.Υ. 

Πρόσληψη τακτικού προσωπικού με παράβαση του 
Ο.Ε.Υ., ανακαλείται μέσα σε διάστημα το πολύ ενός 
έτους. “Αν το πρόσωπο που προσλήφθηκε συντέλεσε 
στην αντικανονική πρόσληψη του, τότε η πρόσληψη ανα¬ 
καλείται και μετά την παρέλευση του έτους. Η ανάκληση 
έχει την έννοια ότι η εργασιακή σύμβαση είναι άκυρη από 
την αρχή. 

ΚΕΦΑΛΑΙΟ Γ 

ΑΠΟΔΟΧΕΣ ΠΡΟΣΩΠΙΚΟΥ 

Άρθρο 40ο 

ΜΙΣΘΟΛΟΓΙΚΗ ΚΑΤΑΤΑΞΗ ΚΑΙ ΕΞΕΛΙΞΗ ΠΡΟΣΩΠΙΚΟΥ 

1. Οι εργαζόμενοι της Δ.Ε.Υ.Α.Γ αμείβονται με συλλογι¬ 
κές συμβάσεις εργασίας της ειδικότητας των, ή με όμοιο 
επαγγελματικής σύμβασης, ή με επιχειρησιακή σύμβαση, 
μετά από συμφωνία Διοίκησης και εργαζόμενων, όπου και 
καθορίζονται τα μισθολογικά κλιμάκια αυτών, ο τρόπος 
αμοιβής του προσωπικού, τα επιδόματα, η μισθολογική 
εξέλιξη, οι διάφορες παροχές, οι ηθικές και υλικές αμοι¬ 
βές καθώς και κάθε είδους παροχές που προβλέπεται μέ¬ 
σα από αυτή. 

2. Οι αποδοχές του Γ ενικού Δ/ντή και των Διευθυντών 
Υπηρεσιών καθορίζονται και αναπροσαρμόζονται ετη- 
σίως με αιτιολογημένη απόφαση του Διοικητικού Συμ¬ 
βουλίου. Οι εν λόγω αποδοχές δεν πρέπει να υπολείπο¬ 
νται σε καμία περίπτωση των αποδοχών που προκύπτουν 
από οποιαδήποτε άλλη Σ.Σ.Ε. ή επιχειρησιακή σύμβαση ή 
συλλογική σύμβαση ειδικότητας. 

Άρθρο 41ο 

ΚΑΤΗΓΟΡΙΕΣ ΤΩΝ ΘΕΣΕΩΝ ΤΟΥ ΠΡΟΣΩΠΙΚΟΥ 

1. Οι θέσεις του προσωπικού της Δ.Ε.Υ.Α.Γ κατατάσσο¬ 
νται στους ακόλουθους κλάδους: 

α) Υποχρεωτική εκπαίδευση (ΥΕ): Ως τυπικό προσόν 
διορισμού ορίζεται το απολυτήριο Δημοτικού Σχολείου ή 
Τριτάξιου Γυμνασίου ή τίτλος Κατώτερης Τεχνικής Σχο¬ 
λής ή εμπειρία. 

β) Δευτεροβάθμια Εκπαίδευση (ΔΕ): Ως τυπικό προσόν 
διορισμού ορίζεται απολυτήριο Εξατάξιου Γυμνασίου ή 
Λυκείου (Γενικού, Πολυκλαδικού, Τεχνικού) ή τίτλο Τεχνι¬ 
κής Επαγγελματικής Δευτεροβάθμιας εκπαίδευσης ή 
Σχολής μαθητείας ΟΑΕΔ του Ν. 1346/83 ή πτυχίο των μέ¬ 
σων Τεχνικών Σχολών που καταργήθηκαν με το Ν. 576/77, 
ή άλλους τίτλους ισότιμων σχολών της ημεδαπής ή αλλο¬ 
δαπής. 

γ) Τεχνολογική Εκπαίδευση (ΤΕ): Ως τυπικό προσόν διο¬ 
ρισμού ορίζεται το πτυχίο ή δίπλωμα του ΤΕΙ ή του ΚΑΤΕΕ, 
ή ισότιμων σχολών της ημεδαπής ή αλλοδαπής. 

δ) Πανεπιστημιακή Εκπαίδευση (ΠΕ): Ως τυπικό προσόν 
διορισμού ορίζεται το πτυχίο ή δίπλωμα τμήματος ή σχο¬ 
λής ΑΕΙ ή ισότιμο της αλλοδαπής. 

ΚΕΦΑΛΑΙΟ Δ' 

ΑΔΕΙΕΣ - ΑΠΟΥΣΙΕΣ ΠΡΟΣΩΠΙΚΟΥ 

Αρθρο 42ο 
ΕΙΔΗ ΑΔΕΙΩΝ 

Οι άδειες απουσίας διακρίνονται σε: 

1. Κανονικές 

2. Για λόγους υγείας - εγκυμοσύνης 

3. Χωρίς αποδοχές 

4. Ειδικές 

5. Γονικές 

6. Ολιγόωρης απουσίας 

Άρθρο 43ο 
ΚΑΝΟΝΙΚΕΣ ΑΔΕΙΕΣ 

1. Οι κανονικές άδειες χορηγούνται οπούς εργαζόμε¬ 
νους όπως καθορίζεται κάθε φορά από τη σχετική νομο¬ 
θεσία και τις αποφάσεις του Υπουργείου Εργασίας 

2. Η κανονική άδεια χορηγείται τμηματικά κατά τη διάρ¬ 
κεια του έτους ανάλογα με τις ανάγκες της υπηρεσίας. 
Στην θερινή περίοδο (Ιούνιος - Σεπτέμβριος) χορηγείται 
υποχρεωτικά τουλάχιστο το μισό της δικαιούμενης άδει¬ 
ας 

3. Η χρονική διάρκεια των τμημάτων της άδειας και ο 
χρόνος χορήγησης κάθε τμήματος της εγκρίνονται από 
τον Γ ενικό Διευθυντή, μετά την σύμφωνη γνώμη του αρ¬ 
μόδιου Προϊσταμένου του Τμήματος καθώς και του Δ/ντή 
της αρμόδιας Υπηρεσίας. 

4. Η χορήγηση των αδειών πρέπει να γίνεται με τρόπο 
που να επιτρέπει την κανονική και εύρυθμη λειτουργία της 
επιχείρησης. Προς τον σκοπό αυτό εντός του Ιανουάριου 
κάθε έτους ή επιχείρηση προβαίνει σε προγραμματισμό 
αδειών για το σύνολο του προσωπικού. 

5. Η άδεια μπορεί να ανακληθεί για τις ανάγκες της Υπη¬ 
ρεσίας και μόνο για εξαιρετικούς λόγους. 

6. Ο εργαζόμενος που αρνείται να λάβει την κανονική 
άδεια μέχρι τις 31 Δεκεμβρίου του έτους χάνει το δικαίω¬ 
μα να την πάρει στο επόμενο έτος ή σε χρήμα. 

Αρθρο 44ο 

ΑΔΕΙΕΣ ΓΙΑ ΛΟΓΟΥΣ ΥΓΕΙΑΣ - ΕΓΚΥΜΟΣΥΝΗΣ 

1. Για κάθε εργαζόμενο χορηγείται άδεια απουσίας για 
λόγους υγείας εφόσον την ημέρα της ασθένειας του και 
μέχρι την ώρα έναρξης της εργασίας ειδοποιήσει την επι¬ 
χείρηση (Γραφείο Προσωπικού) με κάθε πρόσφορο τρό¬ 
πο για την ασθένεια του και την ανάγκη της απουσίας του. 
Μέχρι την επόμενη από την επιστροφή του ημέρα οφείλει 
να προσκομίσει στο γραφείο προσωπικού ιατρική βεβαί¬ 
ωση από τον αρμόδιο ιατρό του ΙΚΑ, διαφορετικά η απου¬ 
σία θεωρείται αδικαιολόγητη. 

2. Ο εργαζόμενος οφείλει να προσκομίσει στο Γ ραφείο 
Προσωπικού έγγραφο από το οποίο να προκύπτουν τα τυ¬ 
χόν επιδόματα που θά του καταβάλλονται από το ΙΚΑ κα¬ 
τά το χρονικό διάστημα της άδειας απουσίας για λόγους 
υγείας, ώστε αυτά να αφαιρούνται από τις πλήρες απο¬ 
δοχές που εισπράττει από την Δ.Ε.Υ.Α.Γ στο χρόνο απου¬ 
σίας του. 


3. Αδεια απουσίας για λόγους υγείας με πλήρες αποδο¬ 
χές, χορηγείται από τον Γ ενικό Δ/ντή, ύστερα από γνωμά¬ 
τευση του αρμόδιου ιατρού ή επιτροπής του ΙΚΑ,σύμφω¬ 
να με τα οριζόμενα από την εργατική νομοθεσία. 

4. Άδεια απουσίας για λόγους υγείας χωρίς αποδοχές 
και μέχρι χρονικό διάστημα ενός έτους δύναται να χορη¬ 
γηθεί από Διοικητικό Συμβούλιο, στη διάρκεια της οποίας 
δεν καταγγέλλει την σύμβαση εργασίας, εφόσον αυτό 
απαιτεί η κατάσταση της υγείας του εργαζόμενου και πι¬ 
στοποιείται από την αρμόδια επιτροπή του ΙΚΑ. Μετά τη 
λήξη του παραπάνω χρονικού διαστήματος, αν ο εργαζό¬ 
μενος δεν αναλάβει εργασία ή δεν είναι ικανός για εργα¬ 
σία, απολύεται με καταγγελία της εργασιακής του σύμ¬ 
βασης και εισπράττει την προβλεπόμενη από την εργατι¬ 
κή νο μοθεσία αποζημίωση. 

5. Στις έγκυες εργαζόμενες της Δ.Ε.Υ.Α.Γ χορηγείται 
άδεια σύμφωνα με τα οριζόμενα από την εργατική νομο¬ 
θεσία, ύστερα από την προσκόμιση του πιστοποιητικού 
εγκυμοσύνης από τον αρμόδιο ιατρό του ΙΚΑ. 

6. Στις μητέρες εργαζόμενες χορηγείται μειωμένο ωρά¬ 
ριο εργασίας σύμφωνα με τα οριζόμενα από την εκάστο- 
τε ισχύουσα εργατική νομοθεσία. 

Άρθρο 45ο 

ΑΔΕΙΕΣ ΧΩΡΙΣ ΑΠΟΔΟΧΕΣ 

Κάθε εργαζόμενος έχει δικαίωμα, μετά την εξάντληση 
της ετήσιας κανονικής άδειας του να λάβει άδεια απου¬ 
σίας χωρίς αποδοχές για πραγματικά σοβαρούς λόγους, 
σύμφωνα με τα οριζόμενα στην κάθε φορά ισχύουσα νο¬ 
μοθεσία. 

Άρθρο 46ο 
ΕΙΔΙΚΕΣ ΑΔΕΙΕΣ 

1. Στα συνδικαλιστικά όργανα του Νόμιμου Σωματείου 
της Δ.Ε.Υ.Α.Γ χορηγείται συνδικαλιστική άδεια, όπως αυ¬ 
τή ορίζεται από την εκάστοτε ισχύουσα εργατική νομοθε¬ 
σία. 

2. Σε εργαζόμενο που τέλεσε γάμο χορηγείται άδεια 
απουσίας, όπως αυτή ορίζεται από την εκάστοτε ισχύου- 
σα εργατική νομοθεσία. 

3. Σε περίπτωση θανάτου συγγενούς μέχρι δευτέρου 
βαθμού χορηγείται άδεια απουσίας, όπως αυτή ορίζεται 
από την εκάστοτε ισχύουσα εργατική νομοθεσία. 

4. Σε εργαζόμενο που μετέχει σε εξετάσεις, χορηγείται 
άδεια σπουδών όπως αυτή ορίζεται από την εκάστοτε 
ισχύουσα εργατική νομοθεσία. 

5. Στους εργαζόμενους που απασχολούνται σε οθόνες 
Η/Υ πάνω από το 1/2 της ημερήσιας απασχόλησης και σε 
συνεχόμενη ετήσια βάση, χορηγείται άδεια Η/Υ σύμφωνα 
με όσα ορίζει η εκάστοτε ισχύουσα εργατική νομοθεσία. 

Άρθρο 47ο 
ΓΟΝΙΚΗ ΑΔΕΙΑ 

Σε κάθε εργαζόμενο χορηγείται γονική άδεια όπως αυτή 
ορίζεται από την εκάστοτε ισχύουσα εργατική νομοθεσία. 

Άρθρο 48ο 

ΑΔΕΙΕΣ ΟΛΙΓΟΩΡΗΣ ΑΠΟΥΣΙΑΣ 

Στη διάρκεια της εργασίας ο Γενικός Δ/ντής ή οι Διευ¬ 
θυντές Υπηρεσιών δύνανται να χορηγούν ολιγόωρη άδεια 
απουσίας στον εργαζόμενο για σοβαρούς κατά την κρίση 

του λόγους και μέχρι συνολικά 71 12 ώρες το χρόνο. Οι πά¬ 
νω των 71 12 ωρών ολιγόωρες άδειες αφαιρούνται από την 
κανονική άδεια. 

{ΚΕΦΑΛΑΙΟ Ε' 

ΠΕΙΘΑΡΧΙΚΟ ΔΙΚΑΙΟ 
Άρθρο 49ο 

ΠΕΙΘΑΡΧΙΚΕΣ ΠΑΡΑΒΑΣΕΙΣ 

1. Κάθε παράβαση υπηρεσιακού καθήκοντος, που οφεί¬ 
λεται σε πρόθεση ή βαριά αμέλεια του εργαζόμενου, απο¬ 
τελεί πειθαρχικό παράπτωμα. 

2. Το υπηρεσιακό καθήκον προσδιορίζεται με βάση τις 
υποχρεώσεις που απορρέουν για το προσωπικό από τη 
σύμβαση εργασίας (Ο.Ε.Υ), τις οδηγίες και διαταγές των 
ιεραρχικά προϊσταμένων καθώς και από τη φύση της υπη¬ 
ρεσίας κάθε ειδικότητας και θέσης, όπως το περιεχόμενο 
της καθορίζεται από τους κανόνες επιστήμης και τέχνης, 
από τους κανόνες της κοινής πείρας, από τις συνήθειες 
που έχουν παγιωθεί στη Δ.Ε.Υ.Α.Γ και στους κανόνες της 
καλής πίστης και του κοινωνικού σκοπού που εξυπηρετεί 
η Δ.Ε.Υ.Α.Γ. 

Άρθρο 50ο 

ΠΕΙΘΑΡΧΙΚΑ ΠΑΡΑΠΤΩΜΑΤΑ 

1. Πειθαρχικό παράπτωμα συνιστά κάθε υπαίτια πράξη 
ή και παράλειψη του εργαζόμενου που αποτελεί παράβα¬ 
ση υπηρεσιακού καθήκοντος ή αντίκειται στην υπηρεσια¬ 
κή τάξη ή είναι επιζήμια στα συμφέροντα της Δ.Ε.Υ.Α.Γ. 

Το υπηρεσιακό καθήκον προσδιορίζεται από τον Ο.Ε.Υ. 
τις οδηγίες και τις διατάξεις των ιεραρχικά προϊσταμένων, 
καθώς και από τη φύση της υπηρεσίας κάθε ειδικότητας 
και θέσης όπως το περιεχόμενο καθορίζεται από τους κα¬ 
νόνες της επιστήμης και της τέχνης, από τους κανόνες 
της κοινωνικής πείρας και τους κανόνες της καλής πίστης 
και του κοινωνικού σκοπού που εξυπηρετεί η Δ.Ε.Υ.Α.Γ. 

Ενδεικτικά πειθαρχικά παραπτώματα: 

> Η αναξιοπρεπής και ανάρμοστη συμπεριφορά και 
διαγωγή μέσα στην υπηρεσία τόσο απέναντι σε υφιστά¬ 
μενους , προϊστάμενους όσο και σε τρίτους. 

> Η αδιαφορία, η αμέλεια, ή ατελής εκτέλεση, η αδικαι¬ 
ολόγητη αποχή ή και η άρνηση εκτέλεσης της εργασίας 
που έχει ανατεθεί στον εργαζόμενο. 

> Η αδικαιολόγητα καθυστερημένη προσέλευση ή πρό¬ 
ωρη αποχώρηση από την εργασία, καθώς και η αδικαιο¬ 
λόγητη διακοπή της. 

> Η παράληψη άσκησης του επιβεβλημένου υπηρεσια¬ 
κού ελέγχου. 

> Η φθορά από εγκατάλειψη ή κακή χρήση, η απώλεια 
αντικειμένων (υλικά, εργαλεία, μηχανήματα κ.λ.π) που 
αποτελούν περιουσία της επιχείρησης καθώς και η μη 
έγκαιρη αναφορά στους προϊσταμένους της φθοράς ή 
της απώλειάς των. 

> Η κατάθεση ανακριβών στοιχείων για την προσωπική 
ή οικογενειακή κατάσταση, με σκοπό την απόληψη οποι- 
ονδήποτε επιδομάτων ή παροχών. 

> Η επέμβαση στους εγκατεστημένους μετρητές χωρίς 
εντολή της αρμόδιας υπηρεσίας. 

> Η χρησιμοποίηση τρίτων προσώπων για απόκτηση 
εύνοιας υπηρεσιακής. 

> Η αποσιώπηση πειθαρχικών παραπτωμάτων ή πλημ¬ 
μελούς εκτέλεσης καθηκόντων των υφισταμένων από 
τους προϊσταμένους. 

> Η υπεξαίρεση των περιουσιακών στοιχείων της 
Δ.Ε.Υ.Α.Γ. 


> Η χρησιμοποίηση υπηρεσιακών πληροφοριών που 
κατέχει ο εργαζόμενος για τη δική του ωφέλεια, ή ωφέ¬ 
λεια των προσώπων που συνδέονται με αυτόν 

> Η άμεση ή έμμεση συμμετοχή σε δημοπρασία ανάθε¬ 
σης έργου ή προμηθειών της επιχείρησης 

> Η μη τήρηση του ωραρίου εργασίας που έχει ορισθεί 

> Η άρνηση εκτέλεσης εντολής για μετακίνηση από 
τμήμα σε τμήμα παρεμφερές και εφόσον δεν δημιουργεί- 
ται βλαπτική μεταβολή των συνθηκών εργασίας για τον 
εργαζόμενο 

> Η χρησιμοποίηση περιουσιακών στοιχείων της επιχεί¬ 
ρησης που είναι εμπιστευμένα στον εργαζόμενο για διεκ¬ 
περαίωση ξένων με την επιχείρηση έργων, ή ιδιοποίηση 
περιουσιακών στοιχείων της Δ.Ε.Υ.Α.Γ 

> Η τέλεση σε βάρος της Δ.Ε.Υ.Α.Γ ενός από τα ποινικά 
αδικήματα που αποτελούν κώλυμα πρόσληψης σύμφωνα 
με τα άρθρα (38) και (39) του παρόντος Οργανισμού 

> Κάθε παράβαση του παρόντος Οργανισμού, όπως και 
κάθε άλλου κανονισμού της Επιχείρησης ή των αποφάσε¬ 
ων και εντολών της Διοίκησης, της Γενικής Διεύθυνσης 
και των Διευθυντών των Υπηρεσιών. 

Άρθρο 51ο 

ΠΕΙΘΑΡΧΙΚΕΣ ΠΟΙΝΕΣ 

1. Κάθε πειθαρχικό παράπτωμα έχει σαν άμεση συνέ¬ 
πεια την επιβολή πειθαρχικής ποινής. 

2. Για το ίδιο πειθαρχικό παράπτωμα επιτρέπεται να επι- . 
βληθεί μόνο μία φορά πειθαρχική ποινή. 

3. Πειθαρχική ποινή δεν επιβάλλεται για πειθαρχικό πα¬ 
ράπτωμα που δεν προβλέπεται από τον παρόντα Οργανι¬ 
σμό. 

4. Η δίωξη και η τιμωρία κάθε πειθαρχικού παραπτώμα¬ 
τος αποτελεί υπηρεσιακό καθήκον. 

5. Οι πειθαρχικές ποινές διακρίνονται: 

5.1 Σε προφορική ή γραπτή παρατήρηση. Επιβάλλεται 
για παραπτώματα των μισθωτών μικρής σημασίας. Είναι η 
ελαφρότερη από τις πειθαρχικές ποινές (καθαρά ηθική). 

5.2 Σε έγγραφη επίπληξη. Είναι η αμέσως σοβαρότερη 
ποινή. Επιβάλλεται για βαρύτερα πειθαρχικά παραπτώ¬ 
ματα των μισθωτών και σε περίπτωση υποτροπής των πα¬ 
ραπτωμάτων που τιμωρούνται με παρατήρηση. 

5.3 Σε πρόστιμο μέχρι και τις αποδοχές δύο μηνών με 
αντίστοιχη κράτηση των αποδοχών. Επιβάλλεται σε βα¬ 
ρύτερα πειθαρχικά παραπτώματα. 

5.4 Σε προσωρινή απόλυση (αργία) μέχρι τρεις μήνες σε 
κάθε ημερολογιακό έτος. Επιβάλλεται σε σοβαρά πειθαρ¬ 
χικά παραπτώματα, που διαπράττονται καθ' υποτροπή. 

5.5 Η οριστική απόλυση. Επιβάλλεται όταν ο εργαζόμε¬ 
νος: 

Διαπράξει σε βάρος της Δ.Ε.Υ.Α.Γ ένα από τα ποινικά 
αδικήματα που αποτελούν κώλυμα πρόσληψης και τιμω¬ 
ρηθεί πέντε φορές μέσα σε ένα έτος με ποινή προσπ'μου 
ή προσωρινής παύσης ή και τα δύο είδη ποινής. 

5.6 Ο χαρακτηρισμός της βαρύτητας των πειθαρχικών 
παραπτωμάτων γίνεται από τα πειθαρχικά όργανα στα 
πλαίσια της καλής πίστης, των συναλλακτικών συνηθειών 
και των χρηστών ηθών. 

Άρθρο 52ο 

ΠΕΙΘΑΡΧΙΚΕΣ ΔΙΑΔΙΚΑΣΙΕΣ 

Τα πειθαρχικά όργανα διακρίνονται σε μονομελή και 
πολυμελή. 

1. Μονομελή όργανα είναι: 

1.1 Ο Γενικός Δ/ντής για όλο το προσωπικό 

1.2 Οι Διευθυντές υπηρεσιών για το προσωπικό που 
υπάγεται στο τμήμα τους. 

1.3 Οι προϊστάμενοι τμημάτων για το προσωπικό που 
υπάγεται στο τμήμα τους 

1.4 Ο Γενικός Δ/ντής, οι Δ/ντές υπηρεσιών, και οι Προϊ¬ 
στάμενοι των τμημάτων δικαιούνται να επιβάλλουν τις πει¬ 
θαρχικές ποινές της προφορικής ή γραπτής παρατήρη¬ 
σης, της έγγραφης επίπληξης και του προστίμου μέχρι τις 
αποδοχές: 

> Δύο ημερών ο Προϊστάμενος Τμήματος 

> Πέντε ημερών οι Διευθυντές Υπηρεσιών 

> Οκτώ ημερών ο Γ ενικός Δ/ντής 

2. Το πενταμελές πειθαρχικό συμβούλιο που συγκρο¬ 
τείται από τον Πρόεδρο του Δ.Σ της Δ.Ε.Υ.Α.Γ, δύο μέλη 
του Διοικητικού Συμβουλίου, που ορίζονται από αυτό, τον 
Γ ενικό Δ/ντή και τον Δ/ντή της Υπηρεσίας στην οποία ανή¬ 
κει ο εργαζόμενος που παραπέμπεται. 

Το πενταμελές πειθαρχικό συμβούλιο μπορεί να επι¬ 
βάλλει όλες τις ποινές που προβλέπονται από το άρθρο 
51 μέχρι και την παράγραφο 5.4 αυτού. 

3. Πολυμελές πειθαρχικό όργανο είναι το Διοικητικό 
Συμβούλιο της Επιχείρησης το οποίο μπορεί να επιβάλλει 
όλες τις ποινές που προβλέπονται από το άρθρο 51. Δη¬ 
λαδή από την προφορική παρατήρηση μέχρι την οριστική 
απόλυση. 

4. Το πρόστιμο επί των τακτικών αποδοχών παρακρα- 
τείται από τον πρώτο μετά την απόφαση μήνα. 

5. Οι τιμωρημένοι με προσωρινή ή οριστική απόλυση τί¬ 
θενται εκτός υπηρεσίας αμέσως μόλις τους κοινοποιηθεί 
η τελεσίδικη απόφαση. 

6. Οι πειθαρχικές παραβάσεις των Δ/ντών υπηρεσιών τι¬ 
μωρούνται με απόφαση του Διοικητικού Συμβουλίου της 
Επιχείρησης ύστερα από εισήγηση του Γενικού Δ/ντή. 

7. Οι πειθαρχικές παραβάσεις του Γενικού Δ/ντού τιμω¬ 
ρούνται με απόφαση του Διοικητικού Συμβουλίου της Επι¬ 
χείρησης ύστερα από εισήγηση του Προέδρου της 
Δ.Ε.Υ.Α.Γ. 

8. Το Διοικητικό Συμβούλιο μπορεί να εξετάζει πειθαρ¬ 
χικά παραπτώματα σε πρώτο βαθμό και σε δεύτερο κατό¬ 
πιν εφέσεως του τιμωρηθέντος. 

9. Για την επιμέτρηση της ποινής λαμβάνεται υπόψη η 
προηγούμενη συμπεριφορά του εργαζόμενου, το ύψος 
της υλικής ή ηθικής βλάβης που έχει υποστεί η επιχείρη¬ 
ση, τυχόν υποτροπή ή συρροή παραπτωμάτων. 

10. Σε περίπτωση συρροής παραπτωμάτων επιβάλλεται 
η ποινή που αντιστοιχεί στο βαρύτερο παράπτωμα. 

Αρθρο 53ο 
ΑΠΟΛΟΓΙΑ 

1. Με εξαίρεση την προφορική ή γραπτή παρατήρηση, 
καμία πειθαρχική ποινή δεν επιβάλλεται χωρίς προηγού¬ 
μενη έγγραφη, επί αποδείξει κλήση σε απολογία του ερ¬ 
γαζόμενου. 

2. Η απολογία υποβάλλεται μέσα σε πέντε (5) μέρες από 
της επίδοσης της έγκλησης. Εάν παρέλθει η προθεσμία 
χωρίς να συνταχθεί απολογία, συντάσσεται η πειθαρχική 


απόφαση η οποία κοινοποιείται με απόδειξη στον καταδι- 
κασθέντα. 

3. Η κλήση σε απολογία ορίζει το πειθαρχικό αδίκημα 
για το οποίο κατηγορείται ο εργαζόμενος. Ο εργαζόμενος 
μέσα σε πέντε μέρες από της κοινοποιήσεως σε αυτόν της 
πειθαρχικής απόφασης δικαιούται να ασκήσει έφεση ενώ¬ 
πιον του Διοικητικού Συμβουλίου προσκομίζοντας νέα 
στοιχεία. 

Οι πειθαρχικές αποφάσεις πρέπει να είναι επαρκώς δι¬ 
καιολογημένες να περιέχουν τα πραγματικά περιστατικά 
του πειθαρχικού παραπτώματος και τον χρόνο που έγινε 
αυτό. 

Το Διοικητικό Συμβούλιο μπορεί με απόφαση του να ορί¬ 
σει σε ένα από τα μέλη του ή σε κάποιον από τους Δ/ντές 
υπηρεσιών να αναθέτει τη διενέργεια ένορκης διοικητι¬ 
κής εξέτασης. Ο αναλαμβάνων το εν λόγω έργο πρέπει 
εντός μηνός να υποβάλλει στο Διοικητικό Συμβούλιο το 
πόρισμα της εξέτασης. 

Άρθρο 54ο 
ΒΙΒΛΙΟ ΠΟΙΝΩΝ 

Το γραφείο προσωπικού της υπηρεσίας τηρεί βιβλίο 
ποινών στο οποίο οφείλει να αναγράφει: 

> Ονοματεπώνυμο του μισθωτού στον οποίο επιβλήθη¬ 
κε η ποινή. 

> Η αιτία επιβολής αυτής. 

> Η ημερομηνία παρακράτησης του προστίμου και ο 
αριθμός της σχετικής απόφασης. 

> Το είδος της ποινής. 

Άρθρο 55ο 

ΠΑΡΑΓΡΑΦΗ ΠΕΙΘΑΡΧΙΚΩΝ ΠΑΡΑΠΤΩΜΑΤΩΝ 

1. Τα πειθαρχικά παραπτώματα παραγράφονται εάν πε¬ 
ράσει ένας χρόνος από την ημέρα διάπραξης εφόσον έγι¬ 
ναν γνωστά στα όργανα που ασκούν την πειθαρχική δίω¬ 
ξη. Διαφορετικά μετά ένα έτος από την ημέρα που έλαβαν 
γνώση τα όργανα αυτά. 

2. Η παραγραφή προγενέστερου πειθαρχικού παρα¬ 
πτώματος αναβάλλεται για όσο χρόνο διαρκεί η πειθαρχι¬ 
κή διαδικασία που κινήθηκε για μεταγενέστερο παράπτω¬ 
μα. 

3. Το πειθαρχικό παράπτωμα που έχει παραγραφεί και 
διατυπώνεται στη διερεύνηση άλλου παραπτώματος, 
λαμβάνεται υπόψη στο μέγεθος της ποινής που τυχόν θα 
επιβληθεί. 

4. Όταν ασκηθεί πειθαρχική δίωξη και κλήση σε απολο¬ 
γία το παράπτωμα παραγράφεται αν μέσα σε ένα έτος 
από την κλήση σε απολογία δεν εκδοθεί απόφαση αρμό¬ 
διου πειθαρχικού οργάνου. 

5. Το Διοικητικό Συμβούλιο μπορεί να συγκροτήσει εξε¬ 
ταστική επιτροπή για κάθε περίπτωση σοβαρού πειθαρχι¬ 
κού παραπτώματος που θα ερεύνα όλες τις εκδοχές και 
τις πτυχές κατά την κρίση της. Η εξεταστική επιτροπή συ¬ 
γκροτείται από μέλη του Δ.Σ και από υπηρεσιακούς πα¬ 
ράγοντες. Η εξεταστική επιτροπή προβαίνει σε κάθε 
ενέργεια που κρίνει απαραίτητη για τη διερεύνηση του 
πειθαρχικού παραπτώματος. Μετά το πέρας των ενεργει¬ 
ών της, υποβάλλει πόρισμα στο Διοικητικό Συμβούλιο που 
αξιολογεί και κρίνει ελεύθερα μαζί με τα υπόλοιπα στοι¬ 
χεία για την έκδοση της απόφασής του, χωρίς να δεσμεύ¬ 
εται από αυτό. 

6. Η κίνηση της πειθαρχικής δίωξης και η επιβολή πει¬ 
θαρχικής ποινής καθώς και της ποινής της οριστικής από- 

λύσης είναι ανεξάρτητη από την κίνηση της ποινικής δίω¬ 
ξης ακόμα και σε περιπτώσεις πο υ ο νόμος προαπαιτεί την 
υποβολή μήνυσης ή έγκλησης. 

7. Η έκδοση αμετάκλητης αθωωτικής απόφασης ποινι¬ 
κού δικαστηρίου δίνει το δικαίωμα στον εργαζόμενο που 
τιμωρήθηκε με ποινή οριστικής απόλυσης να ζητήσει με 
αίτηση του την επανάληψη της πειθαρχικής διαδικασίας 
από το Διοικητικό Συμβούλιο. 

ΚΕΦΑΛΑΙΟ Ζ' 

ΑΠΟΛΥΣΗ ΠΡΟΣΩΠΙΚΟΥ - ΛΥΣΗ ΤΗΣ ΕΡΓΑΣΙΑΚΗΣ 
ΣΧΕΣΗΣ 

Άρθρο 56ο 

ΑΥΤΟΔΙΚΑΙΗ ΛΥΣΗ ΤΗΣ ΕΡΓΑΣΙΑΚΗΣ ΣΥΜΒΑΣΗΣ 

1. Η σύμβαση εργασίας λύεται αυτοδίκαια και χωρίς 
προειδοποίηση ή καταγγελία την ημέρα που ο εργαζόμε¬ 
νος θα συμπληρώσει όλες τις προϋποθέσεις για συντα- 
ξιοδότηση λόγω γήρατος, όπως αυτές καθορίζονται και 
απαιτούνται από τους ισχύοντες κάθε φορά Νόμους. 

2. Αν ο εργαζόμενος παρά την συμπλήρωση του ορίου 
ηλικίας δεν συγκεντρώσει τις απαιτούμενες ημέρες εργα¬ 
σίες για τη συνταξιοδότηση του, το Διοικητικό Συμβούλιο, 
μετά από αίτηση του, μπορεί να παρατείνει την εργασια¬ 
κή σύμβαση μέχρι την συμπλήρωση των ημερών αυτών 
όχι όμως πέρα από το 70 έτος ηλικίας του και εφόσον το 
επιτρέπει η υγεία του. 

Άρθρο 57ο 

ΑΠΟΛΥΣΗ ΤΑΚΤΙΚΟΥ ΠΡΟΣΩΠΙΚΟΥ 

Το τακτικό προσωπικό της Δ.Ε.Υ.Α.Γ απολύεται με από¬ 
φαση του Δ.Σ και ύστερα από γραπτή καταγγελία της ερ¬ 
γασιακής σύμβασης στις ακόλουθες περιπτώσεις. 

> Αν του επιβληθεί η πειθαρχική ποινή της οριστικής 
απόλυσης. 

> Αν απουσιάσει αδικαιολόγητα από την υπηρεσία του 
επί 5 συνεχής εργάσιμες ημέρες ή 10 εργάσιμες ημέρες 
συνολικά μέσα στο ίδιο έτος. 

> Ο εργαζόμενος απολύεται ή αποχωρεί από την εργα¬ 
σία του σε περίπτωση σωματικής ή πνευματικής ασθένει¬ 
ας που τον καθιστά ανίκανο για εργασία. Η ανικανότητα 
πιστοποιείται με γνωμάτευση της αρμόδιας επιτροπής 
του ΙΚΑή Κρατικού Νοσοκομείου. 

Άρθρο 58ο 

ΠΑΡΑΙΤΗΣΗ ΠΡΟΣΩΠΙΚΟΥ 

1. Το προσωπικό που υπηρετεί στη Δ.Ε.Υ.Α.Γ δικαιούται 
να παραιτηθεί οποτεδήποτε, με υποβολή γραπτής δήλω¬ 
σης στο Διοικητικό Συμβούλιο της Επιχείρησης. 

2. Η λύση της εργασιακής σύμβασης επέρχεται μετά 
την πάροδο τριάντα (30) ημερών από την έκδοση της από¬ 
φασης του Διοικητικού Συμβουλίου ή μετά την πάροδο 
σαράντα πέντε (45) ημερών από την υποβολή αίτησης και 
την παράλειψη του Δ.Σ να εκδώσει απόφαση. Σε περίπτω¬ 
ση σοβαρού και σπουδαίου λόγου η λύση της εργασιακής 
σύμβασης επέρχεται την ημέρα γνωστοποίησης του λό¬ 
γου αυτού στον Πρόεδρο και το Δ/ντή της επιχείρησης. 

3. Ο εργαζόμενος μπορεί ελεύθερα να ανακαλέσει γρα¬ 
πτά την παραίτηση του πριν αυτή εισαχθεί στο Δ.Σ για συ¬ 
ζήτηση. 

Μετά την έκδοση της σχετικής απόφασης του Δ.Σ ο ερ¬ 
γαζόμενος μπορεί με νέα δήλωση να ανακαλέσει την πα¬ 
ραίτηση του μέσα σε δέκα πέντε (15) μέρες από την έκ¬ 
δοση της απόφασης. 


Το Δ.Σ έχει το δικαίωμα να μην αποδεχθεί τη δήλωση 
ανάκλησης της παραίτησης. 

4. Το Δ.Σ έχει το δικαίωμα να παρατείνει το χρόνο απο¬ 
χώρησης του εργαζόμενου για τόσο χρονικό διάστημα 
όσο είναι απολύτως απαραίτητο για την τακτοποίηση των 
αναγκαίων και ειδικών εκκρεμοτήτων που έχουν σχέση με 
την εργασία του. 

5. Ο παραιτούμενος υπάλληλος δεν μπορεί να εγκατα- 
λείψει τη θέση του πριν παρέλθει ο χρόνος λύσης της ερ¬ 
γασιακής σύμβασης, μέσα στον οποίο είναι υποχρεωμέ¬ 
νος να τακτοποιήσει κάθε διαχειριστική, οικονομική ή άλ¬ 
λου είδους εκκρεμότητα με την επιχείρηση. 

Άρθρο 59ο 

ΚΙΝΗΤΡΑ ΕΘΕΛΟΥΣΙΑΣ ΕΞΟΔΟΥ 

1. Το προσωπικό της Δ.Ε.Υ.Α.Γ με σκοπό την διευκόλυν¬ 
ση της επιχείρησης για την ανανέωση του προσωπικού της 
εφόσον έχει διανύσει στην Δ.Ε.Υ.Α.Γ πραγματική υπηρε¬ 
σία 20 ετών και συντρέχουν οι υπόλοιπες προϋποθέσεις 
για την συνταξιοδότηση του έχει τη δυνατότητα να απο¬ 
χωρεί οικειοθελώς από την εργασία του πριν τη συμπλή¬ 
ρωση του ανωτάτου ορίου ηλικίας για συνταξιοδότηση. 

2. Στην περίπτωση αυτή καταβάλλεται ως κίνητρο πρό¬ 
σθετη αποζημίωση της οποίας το ύψος και ο τρόπος κα¬ 
ταβολής καθορίζονται με απόφαση του Δ.Σ της Δ.Ε.Υ.Α.Γ. 
Για κάθε έτος που προστίθεται μέχρι τη συμπλήρωση του 
ανωτάτου ορίου ηλικίας γαι τη συνταξιοδότηση των απο- 
χωρούντων, το ποσό της πρόσθετης αποζημίωσης μειώ¬ 
νεται κατά ποσό ή ποσοστό που ορίζει το Δ.Σ της 
Δ.Ε.Υ.Α.Γ, έτσι ώστε να μηδενίζεται και να μην καταβάλ¬ 
λεται σε όσους αποχωρούν με τη συμπλήρωση του ανω¬ 
τάτου ορίου ηλικίας. 

3. Η απόφαση του Δ.Σ πρέπει να είναι γενική και να προ¬ 
βλέπει την καταβολή της ανωτέρω αποζημίωσης ομοιό¬ 
μορφα σε όλο το προσωπικό. 

4. Για την αποχώρηση και την καταβολή της πρόσθετης 
αποζημίωσης απαιτείται υποβολή σχετικής αίτησης από 
τον ενδιαφερόμενο, που εγκρίνεται κάθε φορά από το Δ.Σ 
της Δ.Ε.Υ.Α.Γ. Το Δ.Σ μπορεί να απορρίψει την αίτηση αν 
το επιβάλλουν οι ανάγκες της υπηρεσίας ή δεν το επιτρέ¬ 
πει η οικονομική κατάσταση της επιχείρησης. 

ΚΕΦΑΛΑΙΟ Η' 

ΑΛΛΕΣ ΔΙΑΤΑΞΕΙΣ 

Άρθρο 60ο 

ΜΕΤΑΤΑΞΗ ΠΡΟΣΩΠΙΚΟΥ ΠΟΥ ΚΑΤΕΧΕΙ ΟΡΓΑΝΙΚΕΣ 
ΘΕΣΕΙΣ 

1. Επιτρέπεται η μετάταξη του προσωπικού, από τη 
Δ. Ε. Υ. Α. Γ σε αμιγή Δημοτική ή Κοινοτική Επιχείρηση με αί¬ 
τηση του ενδιαφερόμενου υπαλλήλου. 

Η μετάταξη γίνεται με απόφαση του Διοικητικού Συμ¬ 
βουλίου της επιχείρησης υποδοχής ύστερα από σύμφω¬ 
νη γνώμη του Διοικητικού Συμβουλίου της Επιχείρησης 
από την οποία ζητείται η μετάταξη (άρθρο 26 παραγ. 15 Ν. 
1069/1980 όπως ισχύει σήμερα μετά την τροποποίησή 
του από το άρθρο 6 Ν. 2307/1995. 

2. Μεταβολή του κλάδου ή της κατηγορίας ή της ειδικό¬ 
τητας που ανήκει ο μισθωτός (μετάταξη) γίνεται από το Δι¬ 
οικητικό Συμβούλιο της Επιχείρησης ύστερα από την αί¬ 
τηση του ενδιαφερόμενου εφόσον υπάρχει κενή θέση και 
ο μετατασσόμενος έχει τα προσόντα για την κατάληψη 
θέσης στην οποία μετατάσσεται. 

3. Για τη μετάταξη θα πρέπει να εκφράσουν γραπτώς τις 
απόψεις τους ο Γενικός Δ/ντής της Επιχείρησης, ο Δ/ντής 
Υπηρεσίας στην οποία ανήκει ο εργαζόμενος και ο Προϊ¬ 
στάμενος του τμήματος προέλευσης αλλά και προορι¬ 
σμού του ενδιαφερομένου. 

Άρθρο 61ο 

ΜΕΤΑΚΙΝΗΣΗ ΠΡΟΣΩΠΙΚΟΥ 

1. Η οριστική μετακίνηση του προσωπικού από τη μια 
Υπηρεσία στην άλλη δεν επιτρέπεται, εκτός αν την επι¬ 
βάλλουν ειδικές ανάγκες της Υπηρεσίας. Η μετακίνηση γί¬ 
νεται με απόφαση του Διοικητικού Συμβουλίου. 

2. Επιτρέπεται η προσωρινή μετακίνηση του προσωπι¬ 
κού από Υπηρεσία σε Υπηρεσία ή από τμήμα σε τμήμα για 
εξυπηρέτηση πρόσκαιρων έκτακτων αναγκών της επιχεί¬ 
ρησης. Η προσωρινή μετακίνηση γίνεται, ύστερα από 
πρόταση των Δ/ντών των Υπηρεσιών, με απόφαση του Γε¬ 
νικού Δ/ντή στην οποία ορίζεται η ανάγκη που την επέβα¬ 
λε και η διάρκεια παραμονής του εργαζόμενου στη νέα 
Υπηρεσία. 

3. Επιτρέπεται η μετακίνηση του προσωπικού από τμή¬ 
μα σε τμήμα ή από γραφείο σε γραφείο της ίδιας Υπηρε¬ 
σίας με σκοπό αφενός τη σφαιρική ενημέρωση του προ¬ 
σωπικού στα ζητήματα της Υπηρεσίας του και αφετέρου 
την κάλυψη των έκτακτων αναγκών. 

4. Η μετακίνηση από τμήμα σε τμήμα γίνεται με απόφα¬ 
ση του Γενικού Δ/ντή σε συνεργασία με τον Δ/ντή της Υπη¬ 
ρεσίας, ενώ από γραφείο σε γραφείο γίνεται πάντοτε κα¬ 
τά την κρίση του Προϊσταμένου. 

Άρθρο 62ο 

ΕΒΔΟΜΑΔΙΑΙΑ ΚΑΝΟΝΙΚΗ ΑΠΑΣΧΟΛΗΣΗ 
ΠΡΟΣΩΠΙΚΟΥ 

1. Το προσωπικό της Δ.Ε.Υ.Α.Γ εργάζεται εφαρμόζο¬ 
ντας την εκάστοτε ισχύουσα εργατική νομοθεσία ακο¬ 
λουθώντας την ισχύουσα νομοθεσία των ΟΤΑ. 

2. Το προσωπικό της Δ.Ε.Υ.Α.Γ εφαρμόζει τις ημέρες 
επίσημης αργίας και ημιαργίας που ακολουθεί ο Ο.Τ.Α. 

3. Για το προσωπικό που απασχολεί πραγματικά τις Κυ¬ 
ριακές ή τις ημέρες επίσημης αργίας σύμφωνα με την 
προηγούμενη παράγραφο, εφαρμόζονται οι εκάστοτε 
ισχύουσες διατάξεις της εργατικής νομοθεσίας. 

Άρθρο 63ο 

ΖΗΜΙΕΣ - ΚΑΛΥΨΗ ΥΠΕΥΘΥΝΩΝ 

1. Κάθε ζημία που προκαλείται στην επιχείρηση από βα¬ 
ριά αμέλεια των εργαζόμενων ή κακή εκτέλεση της ανατι¬ 
θέμενης υπηρεσίας μπορεί να καταλογιστεί ολόκληρη ή 
μέρος της στον υπεύθυνο για τη ζημία με απόφαση του Δι¬ 
οικητικού Συμβουλίου, 

2. Σε περίπτωση ατυχήματος, με απόφαση του Διοικητι¬ 
κού Συμβουλίου μπορεί να καλυφθεί μέρος ή σύνολο των 
δικαστικών εξόδων και εν γένει δαπανών του υπεύθυνου 
της Δ. Ε.Υ.Α. Γπου θα απαγγελθεί σε βάρος του ποινική κα¬ 
τηγορία, αν το ατύχημα οφείλεται σε ανώτερη βία ή σε 
συγγνωστή αμέλεια άσχετα από την τελική κρίση του Δι¬ 
καστηρίου. 

3. Σε περίπτωση εργατικού ατυχήματος κατά την διάρ¬ 
κεια των εκτελούμενων έργων, η Δ.Ε.Υ.Α.Γ αναλαμβάνει 
την κάλυψη των επιβλεπόντων των έργων υπαλλήλων της, 
με τις προϋποθέσεις της παραγράφου 2 του παρόντος. 


Άρθρο 64ο 

ΕΠΙΔΟΣΗ ΕΓΓΡΑΦΩΝ ΣΤΟ ΠΡΟΣΩΠΙΚΟ 

Τα έγγραφα της Επιχείρησης που απευθύνονται σε 
οποιαδήποτε εργαζόμενο και έχουν σχέση με την εργασία 
και την υπηρεσιακή του κατάσταση, επιδίδονται σ' αυτόν 
με ευθύνη του γραφείου προσωπικού. Γ ια το σκοπό αυτό 
το γραφείο προσωπικού τηρεί βιβλίο παραλαβής εγγρά¬ 
φων, που υπογράφεται από αυτόν που παραλαμβάνει το 
έγγραφο. 

Άρθρο 65ο 

ΜΕΤΑΒΑΤΙΚΕΣ ΔΙΑΤΑΞΕΙΣ ΚΑΙ ΑΛΛΕΣ ΡΥΘΜΙΣΕΙΣ 

1. Μετά την έγκριση του Οργανισμού αυτού τα στελέχη 
και όλο το προσωπικό της Δ.Ε.Υ.Α.Γ τοποθετούνται με βά¬ 
ση τα τυπικά και ουσιαστικά προσόντα τους στις θέσεις 
που προβλέπονται από αυτόν. Δεν επιτρέπεται καμία με¬ 
ταβολή σε βάρος των εργαζόμενων της Επιχείρησης σε 
ότι αφορά τη μισθολογική κατάσταση και εξέλιξη τους, 
κατά την εφαρμογή του παρόντος Οργανισμού. 

2. Κάθε ενδεχόμενη μεταβολή στη νομική μορφή της 
Δ.Ε.Υ.Α.Γ δεν μπορεί να έχει καμία δυσμενή συνέπεια, οι¬ 
κονομική ή διοικητική σε βάρος του προσωπικού, που ήδη 
απασχολείται στη Δ.Ε.Υ.Α.Γ κατά το χρόνο της μεταβο¬ 
λής. 

Άρθρο 66ο 

ΕΡΜΗΝΕΙΑ ΚΑΙ ΙΣΧΥΣ ΤΟΥ ΠΑΡΟΝΤΟΣ ΟΡΓΑΝΙΣΜΟΥ 

1. Η ερμηνεία των διατάξεωντου παρόντος Οργανισμού 
ανήκει στην αρμοδιότητα του Διοικητικού Συμβουλίου της 
Επιχείρησης. 

2. Η τροποποίηση του παρόντος Οργανισμού γίνεται με 
την κάθε φορά προβλεπόμενη νόμιμη διαδικασία. 

3. Μετά την έγκριση του Οργανισμού πρέπει να χορη¬ 
γηθεί με απόδειξη παραλαβής ένα αντίγραφο του σε κά¬ 
θε εργαζόμενο. 

Αντίγραφο πρέπει να χορηγείται με απόδειξη παραλα¬ 
βής και σε κάθε νεοπροσλαμβανόμενο εργαζόμενο στο 
τακτικό προσωπικό. Η υπογραφή της απόδειξης παραλα¬ 
βής του αντιγράφου του Οργανισμού έχει την αναμφι¬ 
σβήτητη έννοια ότι ο εργαζόμενος έλαβε πλήρη γνώση 
του και τον αποδέχεται σαν εργασιακή σύμβαση. 

Άρθρο 67ο 
ΤΕΛΙΚΕΣ ΔΙΑΤΑΞΕΙΣ 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. Μετά 
την έναρξη ισχύος καταργείται κάθε προηγούμενος Ορ¬ 
γανισμός της Δ.Ε.Υ.Α.Γ. 

Άρθρο 68ο 
ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Δ.Ε.Υ.Α.Γ το 
ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 30 Απριλίου 1999 

Με εντολή Γεν. Γραμματέα Περιφέρειας 
Ο Διευθυντής 
ΧΑΡ. ΧΑΤΖΗΣΑΒΒΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙίρ: νννννν.β1.9Γ 
β-ΓΠ3ϊΙ: ην33 @ Θ 1 . 9 Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 

5225 761 
5230 841 

Πληροφορίες δημοσιευμάτων λοιπών Φ.Ε.Κ. 

5225 713 
5249 547 

Πώληση Φ.Ε.Κ. 

5239 762 

Φωτοαντίγραφα παλαιών Φ.Ε.Κ. 

5248 141 

Βιβλιοθήκη παλαιών Φ.Ε.Κ. 

5248 188 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

αποστολή Φ.Ε.Κ. 

5248 320 


ΚΟΜΟΤΗΝΗ 


(031) 423 956 


4135 228 


(061) 6381 100 
(0651) 87215 

(0531) 22 858 


ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


(081)396 223 


ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ ^ Π( - ^ σε χ(δες και άνω προσαύξηση 100 δρχ. ανά θσέλιδο ή μέρος αυτού 


Κ.Α.Ε. Προϋπολογισμού 
2531 


Κ.Α.Ε. εσόδου υπέρ 
ΤΑΠΕΤ 3512 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 



Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 


















